Bijela kuća poručila da Tilerson ostaje | Standard\nBijela kuća poručila da Tilerson ostaje\nBijela kuća saopštila je danas da Reks Tilerson ostaje državni sekretar SAD uprkos navodima u medijima o njegovoj smjeni.\nBijela kuća ističe i da za sada neće biti nikakvih izmjena, prenosi Rojters.\n“Kao što je predsjednik upravo rekao, ‘Reks je ovde’. Nema saopštenja u ovom trenutku. Sekretar Tilerson nastavlja da vodi Stejt department i cio kabinet je fokusiran na završetak ove nevjerovatno uspješne prve godine administracije predsjednika Trampa”, navodi se u saopštenju portparolke Bijele kuće, Sare Sanders.\nBi-Bi-Si je ranije danas, pozivajući se na pisanja američkih medija, da Bijela kuća razmatra planove da smijeni Tilersona, a na njegovo mjesto dovede direktora Centralne obavještajne agencije (CIA) Majka Pompea kao i da bi do te smjene moglo da dođe u decembru ili januaru.\nU tekstu se navodi da je Tilerson nedavno imao nesuglasica sa predsjednikom SAD kada je riječ o spoljnopolitičkim pitanjima.\nNjihova mišljenja su se, između ostalog, razišla po pitanju pristupa problemu nuklearnih testova Sjeverne Koreje i nuklearnog programa Irana.\nTilerson se, kada je riječ o Sjevernoj Koreji, zalagao za diplomatski pristup za šta je Tramp naveo da je “trošenje vremena” dok ta zemlja nastavlja sa razvojem svog nuklearnog balističkog programa.\nDržavni sekretar je takođe branio nuklearni sporazum Irana sa šest velikih sila o obustavi nuklearnog programa te zemlje u zamjenu za smanjenje sankcija, koji je Tramp doveo u pitanje.\nNeki američki mediji su čak ranije izvijestili i da je Tilerson Trampa nazvao “moronom”.\nKako je navedeno, jednog zvaničnika iz Bijele kuće citirala je agencija AP, a on je rekao da se o tom planu razgovara, dok su neimenovani izvori iz vlade takođe o tome govorili za “Njujork tajms” i “Veniti fer”.\nTakođe je u tekstu navedeno da je Njujork tajms izvijestio da će Pompea u Centralno obavještajnoj agenciji zameniti republikanski senator Tom Koton i da još nije poznato da li je Tramp dao konačno odobrenje za ovaj potez.


ŠOLC: Putin neće dobiti ovaj rat! - Naša Borba\nŠOLC: Putin neće dobiti ovaj rat!\nNemački i austrijski kancelari Olaf Šolc i Karl Nehamer izjasnili su se večeras za jedinstvo EU po pitanju pooštravanja sankcija Rusiji zbog napada na Ukrajinu.\n„Danas je težak dan za mir u Evropi i zato je važno da EU bude jedinstvena, da donesemo odluku o reakciji na kršenje međunarodnog prava. Dobro smo pripremili i uveren sam da ćemo brzo doneti odluku”, rekao je Šolc pred vanredni Savet EU.\nOn je naglasio da je donošenje odluke o paketu novih sankcija važno kako bi se povratio značaj poštovanja međunarodnog prava.\nUkazao je da su sankcije pripremane nedeljama, da su precizne i da su na njima radili eksperti.\n„Mi smo se pripremali za ovaj dan, iako smo radili na tome da do toga ne dođe. Pokušali smo Vladimira Putina da navedemo diplomatskim sredstvima da ne deluje vojno, ali se on odlučio za taj put. Putin neće dobiti ovaj rat, jer građani Evrope, a tako i Ukrajine žele demokratiju i mir”, poručio je Šolc, prenosi Tanjug.\nNehamer je najavio da će paket sankcija biti sveobuhvatan, da će pogoditi finansijski sektor, a tako i banke i oligarhe u Rusiji.\nOn će, kaže, sadržati i zabranu ulaska u EU, zabranu izvoza, posebno tehničkog transfera, ali i robe koja se može upotrebiti u civilne i vojne svrhe.\nPrema njegovim rečima svaka od tih sankcija može dalje da se proširuje.\nIstovremeno je kazao da je važno gledati da se drže otvoreni kanali za dijalog, kako bi se Rusija vratila za pregovarački sto.\nNehamer je konstatovao da je Rusija dugo odbijala dijalog i da sada vodi brutalan rat protiv Ukrajine.\n„Videće se šta Zapad još može da učini. Važno je sada biti solidaran pre svega sa onima koji traže zaštitu”, rekao je austrijski kancelar i zaključio: „Mi smo evropska porodica i u porodici morate biti jedni uz druge”.\nPrethodni tekstNA VEZI: Putin pružio Makronu iscrpno objašnjenje za akciju u Ukrajini\nSledeći tekstDOKONI HIPICI: Šetnja i protest u Beogradu protiv rata u Ukrajini


Veliki broj poslodavaca je tokom pandemije modifikovao režim rada zaposlenih, pa je rad od kuće postao rad sa najrazličitijih lokacija\nUkoliko volite da se igrate rečima i na pravi način znate da prenesete ključne poruke, posao kopirajtera je pravi za vas! Kao kopirajter možete pisati članke na različite teme za brojne portale, blogove, društvene mreže i druge oblike medija, a najbolje od svega je što u skladu sa temom možete da odaberete prostor za rad koji će vas najbolje inspirisati.\n„Batalite malo posao, budite sa familijom“: Neočekivana poruka Najkija zaposlenima\nI Gugl mimo sveta: Manja plata ako radite od kuće\nGlavne aktivnosti računovođe predstavljaju pregledanje i prikupljanje finansijskih dokumenata za pojedince i kompanije. Posao obuhvata pružanje saveta po pitanju finansijskih tokova i održavanja kompanije finansijski stabilnom na osnovu budžeta kojim raspolaže i operativnih troškova. Uzimajući u obzir te aktivnosti, posao u potpunosti može da se radi onlajn i ne zahteva ništa drugo, osim dobre i brze internet konekcije.\nposlovi posao sa bilo koje lokacije digitalna revolucija rad od kuće


Kalifornija: Udes broda sa ilegalnim migrantima, 3 poginulo\nTanjug 3. maja 2021. 07:16\nSAN DIJEGO – Tri osobe su izgubile život, a više od 20 je povređeno, nakon što se brod, po svemu sudeći sa švercovanim ileganim migrantima, prevrnuo i potpuno raspao u vodama Pacifika nadomak San Dijega u Kaliforniji, saopšteno je iz lokalne vatrogasne službe.\nNesreća se dogodila u blizini poluostrva Point Loma, a prvi poziv u pomoć stigao je u nedelju pre pdone, nakon čega je pokrenuta velika spasilačka akcija vatrogasaca, obalske straže, federalnih i lokalnih spasilačkih službi.\nKada su spasilačke ekipe stigle na mesto nesreće, konstatovano je da su talasi potpuno razbili brodić dužine oko 12 metara na kojem je bilo više od 30 ljudi, bez adekvatne sigurnosne opreme, navodi se u saopštenju vatrogasne službe San Dijega, preneo je Rojters.\n„Sve što smo zatekli ukazuje nam da je reč o švercerskom brodiću kojim se ilegalano prevoze migranti u SAD“, izjavio je pripadnik pogranične službe SAD Džef Stefenson.\nS. Koreja: Leci iz J. Koreje mogli bi da sadrže virus korone\nMakron: Najvažnija je solidarnost u raspodeli vakcina u…\nŠalenberg:2021.ne sme biti izgubljena godina za Balkan i EU\nPrvi rezultati sudbonosnog glasanja u Škotskoj, vodi SNP\nMeta poručio: Odluke parlamenta ništavne\nDžonson o lokalnim izborima: Rezultati vrlo ohrabrujući\nKoja je razlika između Hercegovca i Lesija?\nLesi se uvek vraća kući, a Hercegovac kada dođe u Beograd - nikad više.


Četnici iz Bileće preko Rusije odlaze organizirano u Ukrajinu!? (VIDEO)\nNaslovnica Bosna i Hercegovina Četnici iz Bileće preko Rusije odlaze organizirano u Ukrajinu!? (VIDEO)\nBiH, Rusija, Ukrajina – Rusima u Ukrajini Pomažu i odredi dobrovoljaca iz BiH i Srbije koji se već mjesecima nalaze na prostoru istočne Ukrajine, koju su ruski separatisti nazvali Novorusija.\nSve podsjeća na osnivanje takozvanih SAO krajina u bivšoj Jugoslaviji početkom 90-ih godina. Pobunjeni Srbi, dobro poznat kolorit i barikade na ulazima u gradove. No, sada su Rusi u glavnoj ulozi, a dobrovoljci dolaze iz Bosne i Srbije.


Pižon zbog "džentlmenskog dogovora" ne vodi OFK protiv Zvezde | Transferi\nYou are here: Home Fudbalski Transferi Pižon zbog "džentlmenskog dogovora" ne vodi OFK protiv Zvezde\tMay 24, 2017 7:41 pm\nPižon zbog "džentlmenskog dogovora" ne vodi OFK protiv Zvezde\n“Sa upravom OFK Beograda sam imao džentlmenski dogovor da utakmicu protiv Crvene zvezde ja ne vodim. Uprava OFK Beograda je pristala na to, tako da ja ovu utakmicu neću voditi, ali biću tu sa igračima… Vodiću OFK od drugog kola”, rekao je Petrović.\nFudbaleri OFK Beograda u prvom kolu Super lige Srbije dočekuju Crvenu zvezdu na stadionu Obilića u nedelju od 17.00. Petrović, nekadašnji fudbaler i trener Crvene zvezde, u ponedeljak je imenovan za trenera OFK Beograda.\n“Utakmica protiv Crvene zvezde je za svakog vrlo teška. Nama će biti mnogo teška, jer je prva utakmica, prvo kolo, svi očekuju i žele dobre rezultate… OFK Beograd ima nezgodnu situaciju, jer nije u punom sastavu, nisu se stvorili uslovi da sve igrače registrujemo, tako da ćemo igrati u izmenjenom sastavu. Međutim, i igrači koji izađu na teren će dati sve od sebe i trudiće se da naprave što bolji rezultat”, kazao je Petrović.\nKapiten OFK Beograda Bogdan Planić naveo je da se nada povoljnom rezultatu.\n“Uvek je izazov igrati protiv Zvezde, meč u kojem može mnogo da se dobije i nadam se povoljnom rezultatu”, rekao je Planić.


Archive for Maj 16th, 2008\nGradonačelnica posjetila Udruženje estradnih i slobodnih umjetnika BiH\nGradonačelnica Sarajeva Semiha Borovac posjetila je danas Udruženje estradnih i slobodnih umjetnika BiH gdje su joj domaćini bili Husein Kurtagić, predsjednik i Irfan Durmić, član Udruženja. Tokom susreta razgovarano je o unapređenju saradnje Grada Sarajeva i Udruženja estradnih i slobodnih umjetnika BiH.\n16. Maja 2008. in Novosti\nIspred katedrale sarajevski maturanti plesali \_”Quadrillu\_”\nMaturanti iz Kantona Sarajevo, danas su u 12 sati ispred sarajevske Katedrale plesali stari francuski ples "quadrillu" ili četvorku da bi ušli u Ginisovu knjigu rekorda. Sarajevski maturantni tako su i ove godine bili dio parade koju su u isto vrijeme plesali maturanti u 46 gradova Evrope, a taj događaj praćen je iz centrale u Ljubljani.\nOkrugli sto \_”Žene kao faktor odlučivanja i mediji\_”\nAidNet Fondacija organizirala je danas u Sarajevu okrugli sto "Žene kao faktor odlučivanja u BiH i mediji". Otvorenom razgovoru o problemima žena u javnom i političkom životu te osobnim iskustvima progovorile su Svjetlana Cenić, Semiha Borovac, Lamija Tanović, Besima Borić, Mediha Filipović, Mirjana Deak, Amila Omersoftić i druge.


Beta | 13. nov 2019.\nPredsednik Upravnog odbora Nezavisnog društva novinara Vojvodine (NDNV) Norbert Šinković ocenio je da je u medijskom prostoru Srbije mržnja "jasno prisutna", a da je retorika koja je u upotrebi "bliska onoj koju su građani mogli slušati devedesetih godina prošlog veka".\n„Vidimo i sami da određene političke organizacije zapravo svakodnevno koriste štampu za političke obračune i to je jednostavno nedopustivo. Takodje veliki problem predstavlja i to , što u tom haosu, nijedna nadležna institucija nije spremna da uvede red“, rekao je Šinković za Slobodni Mađar so.\nOn je ocenio da je „posebno problematično zamagljivanje granica izmedju kvalitetnog novinarstva i političke propagande“.\n„Razne političke inicijative i organizacije pokušavaju da primoraju javnost da izjednače i u istu grupu stave one novinare koji zaista ozbiljno obavljaju svoj posao i ne prave partijsku i političku propagandu, sa onima koji služe interese određenih partija i skupina“, kazao je Šinković.\nDodao je da NDNV kao rešenje za ove ozbiljne probleme vidi to da javnost treba edukovati, obrazovati u vezi sa medijskim sadržajima, kako bi razumela koliko je sadašnja situacija opasna, kao i da treba povući granicu radi zaštite onih novinara koji dobro obavljaju svoj posao i primorati institucije da konačno primene zakone.\nFondacija Slavko Ćuruvija, Nezavisno udruženje novinara Srbije, Nezavisno udruženje novinara Vojvodine i Asocijacija onlajn medija, podneli su ranije krivičnu prijavu protiv Milomira Marića, glavnog urednika televizije Hepi, zbog izazivanja nacionalne, rasne i verske mržnje i netrpeljivosti, i povrede ugleda zbog rasne, verske, nacionalne ili druge pripadnosti.\n„Svrha naše tužbe je prvenstveno ta da uzdrmamo nadležne institucije, kao i da na neki način primoramo članove Regulatornog odbora za elektronske medije (REM) i pravosuđe, da reaguju i primene raspoložive im zakone. Jednostavno je nedopustivo, da se u jednom mediju, koji koristi javnu frekvenciju, oglase ovakve reči, a i to da do sada nijedna nadležna institucija na ovo nije reagovala“, rekao je Šinković.\nGovor mržnje Norbert Šinković\n← Sastanak o medijskoj zastupljenosti, Zekićeva poručila – ostavite REM na miru\nFajon: Problemi sa demokratijom, slobodom medija i vladavinom prava u Srbiji →


Konkurs za dodelu budžetskih sredstava organima i organizacijama u Autonomnoj pokrajini Vojvodini u čijem radu su u službenoj upotrebi jezici i pisma nacionalnih manjina – nacionalnih zajednica – ICR\nSredstva u iznosu od 10.000.000,00 dinara se dodeljuju radi unapređivanja ostvarivanja prava na službenu upotrebu jezika i pisama nacionalnih manjina – nacionalnih zajednica u Autonomnoj pokrajini Vojvodini.\norgani jedinica lokalne samouprave s teritorije Autonomne pokrajine Vojvodine, u kojima je statutom grada, odnosno opštine utvrđena službena upotreba jezika i pisama nacionalnih manjina – nacionalnih zajednica na celoj teritoriji jedinice lokalne samouprave ili u naseljenim mestima na njihovoj teritoriji;\nmesne zajednice na teritoriji gradova i opština iz alineje jedan;\ndrugi organi, organizacije, službe i ustanove, korisnici budžetskih sredstava, koji imaju sedište na teritoriji lokalne samouprave ili koji obavljaju delatnost na teritoriji lokalne samouprave, iz alineje jedan.\ntroškova izrade i postavljanja tabli s nazivom organa i organizacija, nazivom naseljenih mesta i drugih geografskih naziva na putnim pravcima, nazivom ulica i trgova, kao i drugih obaveštenja i upozorenja za javnost ispisanih i na jezicima nacionalnih manjina – nacionalnih zajednica koji su u službenoj upotrebi u opštini, gradu ili naseljenom mestu;\nza štampanje dvojezičkih ili višejezičkih obrazaca, službenih glasila i drugih javnih publikacija;\nza razvoj sistema elektronske uprave za rad u uslovima višejezičnosti.\nVisina sredstava za dodelu utvrđuje se na osnovu sledećih kriterijuma:\nbroj jezika i pisama nacionalnih manjina – nacionalnih zajednica koji su u službenoj upotrebi na celoj teritoriji opštine, grada ili naseljenog mesta;\nprocentualno učešće pripadnika nacionalnih manjina – nacionalnih zajednica čiji su jezici i pisma u službenoj upotrebi u ukupnom broju stanovništva prema zvaničnim podacima Republičkog zavoda za statistiku, na osnovu poslednjeg popisa stanovništva;\nukupni materijalni troškovi potrebni za realizaciju aktivnosti;\npostojanje drugih izvora finansiranja aktivnosti;\nkontinuitet u finansiranju aktivnosti od strane Sekretarijata, odnosno da li se sredstva traže prvi put.\nRok za podnošenje prijava na konkurs je do 20. marta 2019. godine.\nPrijave na konkurs se podnose isključivo na konkursnim obrascima Sekretarijata. Kompletna konkursna dokumentacija može se preuzeti u prostorijama Sekretarijata ili na internet adresi: www.puma.vojvodina.gov.rs.\nPrijave na konkurs se podnose na srpskom jeziku ili na jeziku nacionalne manjine – nacionalne zajednice koji je u službenoj upotrebi u organima Autonomne pokrajine Vojvodine.\nPrijave se podnose lično, predajom pisarnici pokrajinskih organa uprave u Novom Sadu (zgrada Pokrajinske vlade) ili se upućuju poštom na adresu: Pokrajinski sekretarijat za obrazovanje, propise, upravu i nacionalne manjine – nacionalne zajednice, Bulevar Mihajla Pupina 16, 21000 Novi Sad.\nPrijave na konkurs se dostavljaju u dva primerka sa dve izjave overene i potpisane od strane ovlašćenog lica podnosioca prijave, ukoliko se konkuriše po jednom osnovu, ukoliko se istovremeno konkuriše i po više osnova, prijave se dostavljaju u dva primerka po svakom osnovu, sa isto toliko overenih izjava.\nKonkurs za finansiranje i sufinansiranje rekonstrukcije, adaptacije, sanacije i investiciono održavanje objekata ustanova osnovnog, srednjeg obrazovanja i vaspitanja, učeničkog standarda i predškolskih ustanova\nKonkurs za regresiranje prevoza učenika srednjih škola na teritoriji APV za 2019. godinu


Republika / Komentari / Srbija više nije Đilasova prćija! Naprednjaci poslali jasnu poruku lideru SzS\n10:48Čudesna sudbina Ane Lalić - novinarke koja je utekla svakoj odgovornosti! 10:47Jedan ceo album je prepun tuge i bola: Velike tajne Cecinih hitova koje nikada nisu isplivale u javnost! 10:47Sanja Stanković šokirala objavom: Svi joj gledaju u gu*ove, prečudno je! 10:45(FOTO) OVO SU DOBITNICI srpskih zastava koje je čitaocima poklonila Republika! 10:38(FOTO) Ove slike će ga slomiti: Pogledajte šta je Edisu stiglo iz porodičnog doma u Zadrugu, ima i poruku! 10:32Hitno uključenje Mladena Mijatovića u program: Žena pronađena u lokvi krvi u porodičnoj kući kod Kragujevca 10:27Otkriveno: Evo zašto je Barsa odustala od dovođenja Jovića 10:17(UŽIVO) KORONAVIRUS U SVETU: Zaraženo više od 5,4 miliona ljudi, umrlo 346.800! U SAD-u apokalipsa, Brazil postaje novo žarište 10:13Šljivančanin opleo po Milu, Čanak promenio mišljenje o zlotvoru 10:13Fudbaleri Sevilje lumpovali tokom karantina, čeka ih kazna


Slučaj ATP Vojvodine na tapetu - Društvo - Dnevni list Danas\nPočetna » Društvo » Slučaj ATP Vojvodine na tapetu\nEvropska komisija se priprema za skrining poglavlja 23 i 24\nSlučaj ATP Vojvodine na tapetu\nM. N. Stevanović27.07.2014. 18:28\nEvropska komisija zahvalila je bivšem većinskom vlasniku ATP Vojvodine Iliji Deviću na pismu u kome je tu instituciju upoznao sa kojim se problemima suočava u pokušaju da sačuva svoju investiciju. „To je jedan od 24 slučaja privatizacije na koje je Komisija skrenula pažnju vlastima u Srbiji nakon što je o njima izvestio srpski Savet za borbu protiv korupcije“, navodi se u odgovoru EK Deviću.\n– Uprkos ovoj intervenciji Komisije, u domenu isključive kompetencije srpskih vlasti i sudova je da istraže ove slučajeve i da nađu moguća rešenja – dodaje se u dopisu iz EU.\nU Komisiji se slažu sa Devićevom konstatacijom da ta institucija nije nadležna za pojedinačne slučajeve, ali se i „zahvaljuju što je on opisao svoj slučaj i naveo teškoće u pronalaženju zadovoljavajućeg rešenja problema koji su nastali privatizacijom ove kompanije“. Takođe, ukazuje se u dopisu, dragoceni su im i „detalji duge i još uvek aktuelne procedure obraćanja i upućivanja žalbi srpskim sudovima“.\n– Bez obzira na to što Komisija ne može da interveniše, mi ozbiljno primamo k znanju informacije koje dobijamo o pojedinačnim slučajevima, kao što je i ovaj, jer će nam to pomoći da bolje shvatimo kako se vladavina prava primenjuje i kako se privatizacija realizuje u Srbiji – zaključuju u Komisiji.\nPodsetimo, slučaj ATP Vojvodine, sa liste od 24 sporne privatizacije, specifičan je po tome što je jedino tu oštećen investitor, zbog čega ga je u jednom od prvih izveštaja EK svrstala među prvih pet. Naime, Dević je 2004. godine na javnoj aukciji kupio ATP Vojvodinu, a već u prvoj godini je ispunio investicioni plan, na lizing kupio tridesetak novih autobusa, dobio zastupništvo „Setre“ i „Mercedesa“ i zaposlio 200 novih radnika. U drugoj godini je, na osnovu ugovora sa Gradom Novim Sadom, počeo izgradnju međunarodne autobuske stanice, na zemljištu ATP Vojvodine, a ta investicija, finansirana iz kredita za koje je on garantovao ličnom imovinom, osim savremenih perona i glavne zgrade imala je i servis izgrađen po projektu „Mercedesa“ uz planove da bude centar za ovaj deo Evrope. Obaveza Grada bila je da po završetku gradnje preusmeri saobraćaj na novu lokaciju. To, međutim, nije učinjeno, nova stanica nije mogla da počne sa radom i pod pritiskom kreditnih rata, ATP Vojvodina je otišla u stečaj, a 500 radnika je izgubilo posao. Ugovor sa Gradom i danas je na snazi, ali stanica još ne radi.\nU momentu kada se problem nove autobuske stanice pojavio, spekulisalo se da ima nekoliko zainteresovanih grupa, uglavnom iz sveta „prljavog kapitala“, koji su želeli da „preuzmu“ tu investiciju i odgovaralo im je da se kroz stečaj cena objekta obori što je moguće više. Ostalo je nerazjašnjeno kakva je uloga državnih institucija u tom planu, zašto gradske vlasti, od one na čijem je čelu bila Maja Gojković, preko demokrate Igora Pavličića i sadašnjeg naprednjaka Miloša Vučevića, nisu rešile taj problem. Odgovore nije dala ni istraga o 24 privatizacije, a jedan od apsurda bio je i to što je slučaj bio proglašen rešenim krajem decembra prošle godine, kada je Dević više od mesec dana proveo u pritvoru pod optužbom da je izvlačio novac iz ATP Vojvodine. Tada nije uzet u obzir ni argument da je ATP Vojvodina na „listi 24“ zbog neispunjenog ugovora, niti činjenica da je kapital te firme od dva do tri miliona evra, nakon privatizacije dostigao vrednost od oko 100 miliona evra. Jedan od odgovora možda se krije u činjenici da je istragom o 24 privatizacije u policiji rukovodio Bogdan Pušić, koji je kasnije sa te pozicije smenjen, a poslednjih dana ga tabloidi dovode u vezu sa političarima i sumnjivim biznismenima.\nRasvetljavanje i rešenje\nDa Evropska komisija nije zadovoljna načinom na koji su naše vlasti istraživale sporne privatizacije, nije tajna jer se i u domaćoj javnosti često postavlja pitanje epiloga. Za samo nekoliko predmeta počeo je sudski postupak, ali generalno ne postoje odgovori na pitanja šta su činile institucije i odgovorni ljudi u njima da se spreči privatizaciona pljačka, kao i to šta u zakonima treba menjati kako bi poslovi sa državom bili transparentni a investitori zaštićeni. Zbog toga će EK u skriningu poglavlja 23 i 24 insistirati ne samo na rasvetljavanju tih slučajeva nego i na iznalaženju pravičnog rešenja za oštećene.\nZaposleni u osnovnim i srednjim školama u Svilajncu dobili...


Nova ofanziva Beograda za nastavak pregovora o pridruživanju\nVadimo keca iz rukava?\nTadić i Koštunica su autoriteti i imaju šta da ponude, poručuje Aleksandar Mitić iz Brisela, dok Jovan Simić podseća da nama uvek "fali malo vremena" kako bismo ispunili obećano\nBEOGRAD - Najviši srpski zvaničnici pokušavaju da ponove oprobani diplomatski recept iz jula, kada su u roku od nekoliko dana, učešćem na sastanku trojke EU-Srbija, uspeli da doprinesu poboljšanju odnosa Brisela i Beograda nakon "zahlađenja" koje je usledilo posle prekida pregovora početkom maja.\nNajpre predsednik Boris Tadić, a potom i premijer Vojislav Koštunica novu diplomatsku ofanzivu s ciljem da te pregovore što pre nastave vodiće u Helsinkiju i Luksemburgu gde će, Tadić razgovarati s visokim predstavnikom EU za spoljnu politiku i bezbednost Havijerom Solanom, evropskim komesarom za proširenje Olijem Renom i predsedavajućim Saveta ministara EU Erkijem Tuomiojom, a u ponedeljak u Luksemburgu, u susretu trojke EU-Srbija, pridružiće mu se i premijer Koštunica.\nNa poslednjem sastanku s trojkom EU sredinom jula, Koštunica je predstavio Akcioni plan za ostvarenje pune saradnje s Haškim tribunalom, koji je izazvao pohvale i pozitivne reakcije. Međutim, Brisel smatra da uprkos pozitivnim koracima i naporima, nije došlo do odlučujećeg koraka u hvatanju Ratka Mladića, od čega zavisi nastavak pregovora o pridruživanju.\n- Nema uopšte nikakve dileme da nam ta obaveza ne ostaje i sumnjam da će se pregovori nastaviti bez izručenja Mladića - smatra Tadićev savetnik Jovan Simić koji kaže da i "ko bude razmišljao da će nam popustiti, neće valjati".\n- S obzirom na to da smo mi, prema izveštaju komisije za pridruženje, manje-više završili skoro sve, i da smo u potpunosti ispunili taj deo plana, plašim se da nemamo šta da tražimo jer tehnički sve smo odradili, ali nismo stigli do cilja, a to je da Mladića izručimo Hagu i tu nam se opet zatvaraju vrata - kaže Simić.\nEvropski izvori u Briselu zameraju Beogradu nedovoljnu koordinaciju službi bezbednosti, probleme s pristupom arhivima i, pre svega, nedostatak prave političke volje za hapšenje Mladića ali ne propuštaju ni da naglase "da do sastanka trojka EU-Srbija ima prostora za poboljšanje saradnje".\n- Bilo bi dobro kada bi pregovori mogli da se nastave, ali, nažalost, u ovom trenutku je vrlo teško oceniti kakve su šanse za to. Izvori u Briselu nisu previše naklonjeni takvoj akciji, što, naravno, ne znači da se neke stvari ne mogu promeniti i da do sastanka evropske trojke i Beograda ne može doći do nekog pomaka - kaže Aleksandar Mitić analitičar Instituta "4S" iz Brisela, zadužen za odnose Srbije i EU.\nNa mogućnost da se pregovori ipak nastave, a da izostane potpisivanje dok se Mladić ne izruči, ukazao je i Jovan Simić, koji i na tom putu ipak nalazi novu prepreku.\n- Ukoliko smo mi zaista i pružili neke dokaze da taj plan ide u dobrom pravcu, ali da mu samo treba neko vreme, stižemo do novog problema jer smo mnogo puta pričali da nam fali samo malo vremena, a ispostavilo se da u stvari ništa nismo radili - kaže Simić, dok Mitić veruje "da su i Tadić i Koštunica autoriteti" i da imaju šta da ponude.\n- Srbija ide u dobrom pravcu i postoje pozitivne ocene, međutim, nedostaje konkretan potez i svi verujemo da će se i on dogoditi - poručio je Mitić.\nEU još nije dobila konačan izveštaj glavnog tužioca Haškog tribunala Karle del Ponte koji bi mogao da stigne u EU krajem ove nedelje, a Del Ponteova očekuje da će ga predstaviti ministrima Unije, na sastanku u Luksemburgu 16. i 17. oktobra.\nPisanja Rosbalta o nezavisnosti Kosmeta nisu bez osnova\nIzbori, ipak, 17. decembra?\nReferendum će uspeti


Radovi na izgradnji pristupne rampe i staze za potrebe lica sa smanjenom pokretljivošću i lica sa invaliditetom na Slovenskoj plaži biće završeni naredne nedjelje, kada će predstavnici Javnog preduzeća za upravljanje morskim dobrom Crne Gore u prisustvu predstavnika Saveza udruženja paraplegičara Crne Gore obići ovaj prilagođeni infrastrukturni objekat.\nJavno preduzeće za upravljanje morskim dobrom koristi ovu priliku da uputi javno izvinjenje građanima Budve, turistima i posjetiocima zbog prologiranja rokova na završetku ovog važnog projekta, imajući u vidu da je zbog formalno-pravnih procedura došlo do kašnjenja na samom početku izvođenja radova.\nNaime, Budva će za koji dan biti prvi grad u Crnoj Gori čiji će najferekventniji dio obale, Slovenska plaža, imati osposobljen pristup moru za osobe sa invaliditetom. Ovaj društveno-odgovorni projekat Javno preduzeće za upravljanje morskim dobrom realizuje uz punu podršku Saveza udruženja paraplegičara Crne Gore. Ističemo da je ovakav pristup moru planiran u potpunosti u skladu sa međunarodnim standardima i Pravilnikom o bližim uslovima i načinu prilagodjavanja objekata za pristup i kretanje lica smanjene pokretljivosti i lica sa invaliditetom.\nU cilju stvaranja uslova da plaže na našem primorju budu pristupačne osobama sa invaliditetom, kroz saradnju sa Savezom udruženja paraplegičara Crne Gore, Javno preduzeće za upravljanje morskim dobrom od jeseni počinje sa izgradnjom pristupne rampe u Baru, a trenutno je u proceduri i tenderski postupak za izbor najpovoljnijeg izvođača za izgradnju ovakve rampe u Tivtu.


NAJVIŠE NOVOZARAŽENIH U PODGORICI: Od korone umrlo šest pacijenata u Crnoj Gori, inficiranih još 161 | Novosti.rs\nUkupno je dijagnostikovan 161 novopozitivni slučaj, a prijavljeno je šest smrtnih slučajeva, kod pacijenata iz: Podgorice (2), NikšićA (2), BeranA (1) i PlužinA (1) od kojih je najmlađi imao 63, a najstariji 83 godine starosti.\nNovooboleli su iz opština: Podgorica 41, Pljevlja 20, Nikšić 13, Bar 13, Berane 11, Rožaje 10, Bijelo Polje 10, Danilovgrad 8, Herceg Novi 7, Andrijevica 7, Tivat 4, Žabljak 3, Ulcinj 3, Mojkovac 3, Kolašin 2, Cetinje 2, Tuzi 1, Plav 1, Gusinje 1, Budva 1.\n- Ukupan broj preminulih povezanih sa Kovid-19 infekcijom u Crnoj Gori od početka pandemije je 1.457. Do 15:00 časova prijavljen je oporavak kod 237 pacijenata. Uzimajući u obzir sve novootkrivene slučajeve kao i broj oporavljenih, ukupan broj trenutno aktivnih slučajeva KOVID-19 u Crnoj Gori iznosi 2.753. Od početka epidemijskih dešavanja (mart 2020. godine) ukupan broj registrovanih slučajeva infekcije novim korona virusom u Crnoj Gori je 96.348 - saopšteno je iz Instituta za javno zdravlje Crne Gore.


Poljoprivredni sajam u Novom Sadu - umesto u maju, od 19. do 25. septembra\nIzložbe poljoprivredne mehanizacije i stočarstva decenijama su zaštitni znak ovog događaja\nPoslovodstvo Novosadskog sajma namerava da 87. međunarodni poljoprivredni sajam, umesto u maju, organizuje od 19. do 25. septembra.\nTo je potvrdio generalni direktor Sajma Slobodan Cvetković, a dodao je da već uveliko pripremaju ovaj značajni događaj.\n"Reč je o jednoj od najznačajnijih manifestacija u pogledu finansija za Novosadski sajam", kaže Cvetković i dodaje da je značaj samog Poljoprivrednog sajma neupitan.\n"Trudimo se da organizujemo Poljoprivredni sajam u punom formatu i da zadržimo sve segmente koje smo imali", kaže Cvetković i dodaje da ostaje otvoreno pitanje samo u vezi sa segmentom poljoprivredne mehanizacije.\nPostoje kompanije sa proizvodima koji su aktuelni za period aprila, maja, juna i avgusta, kada se određene poljoprivredne operacije završavaju, te je stoga moguće da ne bude dela mehanizacije, objašnjava Cvetković.\nZa ponedeljak je najavljena video-konferencija "Poljoprivreda posle pandemije", a Cvetković ističe da je cilj te konferencije da Poljoprivredni sajam ostane prisutan u javnosti ali i da se istakne koliko je našoj privredi, poljoprivredi i svim njenim pratećim segmentima važno da Poljoprivredni sajam bude održan u septembru, zaključuje Cvetković.


RTS :: Zečević: Amerika je posle 11. septembra postala ranjiva i izgubila osećaj bezbrižnosti\nPolitika Zečević: Amerika je posle 11. septembra postala ranjiva i izgubila osećaj bezbrižnosti\nsubota, 11. sep 2021, 07:05 -> 07:52\nZečević: Amerika je posle 11. septembra postala ranjiva i izgubila osećaj bezbrižnosti\nSlobodan Zečević iz Instituta za evropske studije rekao je za RTS da se od 11. septembra potpuno menja situacija u Americi, ona počinje da shvata da je ranjiva, da i ona može da trpi žrtve.\nZečević podvlači da je Amrika izgubila osećaj bezbrižnosti, u smislu da je imala neki svoj način života - da su ljudi putovali avionom sa članskom kartom sportskog kluba, nisu ni pokazivali lične karte.\nSmatra da je u borbi protiv terorizma možda nastradao jedan broj ljudi koji su bili i nevini, jer tu nije bila klasična borba u smislu nekog sudskog procesa, nego je često bilo obračuna obaveštajnih službi sa teroristima mimo pravosuđa.\nPrema njegovim rečima, Amerika je izgubila ogormana sredstva, izgubila je prestiž u svetu, ta sredstva je mogla da usmeri u razvoj SAD. Dodaje da je Kine počela da je sustiže u ekonomskom smislu, mada je SAD najjača vojna sila.\nZečević kaže da ljudi u Zapadnoj Evropi žive potpuno drugačiji život - život kalkulisanog rizika, znaju da može da se dogodi teroristički napad.


U potrazi za finansijskim “blagoslovom” - Veliki planovi Rusije da razvije islamsko bankarstvo - AKOS\nHome > Ekonomija > U potrazi za finansijskim “blagoslovom” – Veliki planovi Rusije da razvije islamsko bankarstvo\nRusija je jedna od vodećih zemalja u ekonomskoj i političkoj sceni na planeti zemlji. Ali, u današnjem svijetu u kojem se brzo razvijaju islamske finansije, još uvijek zaostaje za ovom rastućom industrijom.\n2014 godina je donijela promjene u Ruskoj ekonomiji. Sankcije koje su Rusiji uvele pojedine evropske države i SAD, te veoma niske cijene nafte, dovele su do udvostručavanja cijena većine sirovina na tržištu unutar zemlje, a to se ne odnosi samo na uvezenu robu nego i na robu proizvedenu u Rusiji. Preduzeća su izgubila pristup tradicionalnim finansijama, a jedino što banke koje podržava vlada Rusije mogu predložiti je limitirano financiranje sa vrlo visokim troškovima.\nIako je Ruska ekonomija stabilna, tržište je zabrinuto za njenu budućnost.\nTokom svog govora, za vrijeme obilježavanja godišnjice ekonomskog foruma „Gajdar“, koji je trajao od 14-16 januara, Dimitri Medvedev, ruski premijer, apelovao je na razvoj sektora u zemlji koji bi mogli biti zamjena uvozu u ruskoj ekonomiji.\nNa istom forumu, održala se i sjednica posvećena razvoju islamskih finansija u Rusiji, time potvrđujući da je tržište pokazalo veliku zainteresovanost prema toj industriji.\nMeđu govornicima na sjednici bili su i Linar Yakupov, direktorica Islamskog poslovnog i finansijskog razvojnog fonda, Bulat Malyukov, predsjednik Centra za islamsku ekonomiju i finansijski razvoj, Murad Aliskerov, generalni direktor Islamskog finansijskog preduzeća „LaRiba finansije“, i Viktor Chetverikov, generalni direktor Nacionalne agencije za procjenu.\nPo prvi put u ruskoj historiji, specijalna komisija Nacionalne agencije za procjenu, druga najveća agencija za procjenu u Rusiji, je ove godine uručila diplome saradnicima u razvoju islamskih finansija u državi.\nMeđu nagrađenima su bili: Aliskerov, za osnivanje uspješne kompanije Islamskih finansija, Rashid Nizameev, izvršni direktor finansijske kuće „Amal“ iz Kazana za efikasno upravljanje kompanijom, i Mulyukov, za širenje informacija u krugu islamskih finansija.\nZaista, 2014 godina, naročito njena druga polovica, bila je ispunjena ekonomskim i finansijskim forumima i seminarima, vezanih za islamske finansije. Izgleda da je industrija koja je sposobna za dovođenje novih investitora na tržište napokon shvaćena kao ozbiljna. Razne institucije i organi vlasti u Rusiji sada izučavaju islamske finansije, kako na federalnom tako i na regionalnom nivou.\nU međuvremenu, stručnjaci iz oblasti islamskih finansija i stručnjaci iz kompanija islamskih finansija, pojačali su intenzitet rada.\nMoskovski Halal institut, sjedište za zasjedanje kompanija iz oblasti islamskih finansija i stručnjaka iz svih ruskih regija, održao je seminar posvećen bazi islamskih finansija. LaRiba finansije, sa sjedištem u Dagestanu, imenovane su „Halal kompanijom godine“ u takmičenju koje svake godine organizuje moskovski Halal institut zajedno sa nacionalnom agencijom za procjenu.\nZa okruglim stolom, konferencija pod nazivom: „Praksa islamskih finansija u Rusiji, priče o uspjehu, „Novi horizonti“, šejh Abdulkaher Qamar, zamjenik predsjednika Akademije islamskog prava, govorio je o pravnim odlukama (fetvama) u ekonomiji, kao i o islamskim finansijama.\nBehnam Gurbanzade, šef radne grupe za implementacija i razvoj islamskog bankrastva u Internacionalnoj banci u Azerbejdžanu, najavio je spremnost organizacije da ponudi svoje usluge islamskim finansijama na ruskom tržištu.\nMalyukov kaže da je Centar za islamsku ekonomiju i finansijski razvoj osnovan kako bi riješio probleme vezane za razvoj islamskih finansija Rusiji.\nAliskerov kaže da se relativno visoke cijene proizvoda islamskih finansija pojavljuju zbog manjka podrške iz vlade.\nRashid Nizameev, direktor finansijske kuće „Amal“, je govorio o cijenama islamskih finansija na ruskom tržištu.\nIsa Barkhaev, izvršni direktor kompanije „Fikra“, je podijelio iskustvo o procjeni ugovora po šerijatskim propisima.\nU 2014 godini, tri šerijatska standarda iz Instituta za računovodstvo i reviziju islamskih finansija su prevedena i objavljena na ruskom jeziku. U novembru 2014 godine, delegacija je posjetila Behrein kako bi se sastala sa novim generalnim sekretarom glavne organizacije za šerijatske propise.\nOčekuje da će u 2015 godini diskusija biti nastavljena na različitim nivoima i u najboljim pravnim okvirima za kompanije islamskih finansija. Vrlo je vjerovatno da će ovaj process potrajati.\nPo svim prilikama kompanije islamskih finansija na ruskom tržištu će pokušati da udruže snage kako bi napravile fond koji će privući investiture. Međutim, zakon o islamskom bankarstvu je prijeka potreba u Rusiji zato što bi olakšao internacionalnim islamskim investitorima da planiraju ulazak na tržište.\nAutor: Madina Kalimulina\nKomercijalna banka Kuvajta prelazi na islamsko bankarstvo\nTagovano Islamsko bankarstvo Rusija


UMUCG – UDRUŽENJE MLADIH UMJETNIKA CRNE GORE\nUdruženje mladih umjetnika Crne Gore osnovano je 2017. godine sa ciljem sistematične organizacije mladih umjetnika u Crnoj Gori. Prvi korak ka tome bio je osnivanje Crnogorskog orkestra mladih.\nKao prvi orkestar mladih u Crnoj Gori, nakon uspješne serije nastupa i produkcije novih dijela savremene umjetničke muzike, Crnogorski orkestar mladih postao je predstavnik Crne Gore u “Evropskoj orkestarskoj federaciji”.\nU 2019. godini UMUCG osniva Festival mladih umjetnika 19 na kojem savremenim repertoarom sjedinjuje teatar, muziku, likovnu umjetnost kao i predavanja na temu umjetnosti i kulture kod mladih.\nDekodiranje i analiza popularne muzike\nProjekt EArPieC će se fokusirati na analizu repertoara popularne muzike u Italiji, Albaniji i Crnoj Gori, od razdoblja baroka do danas, kako bi se otkrile moguće sličnosti , što će biti temelj za buduću muzičku produkciju, stavljajući kulture uključene teritorije u integrisani sistem. Štoviše, repertoari popularne muzike od velikog kulturnog, sociološkog i umjetničkog značaja, biće povezani u zajedničku muzičku mrežu , u cilju valorizacije teritorijalne posebnosti i zajedničkih tradicija.\nSa naprednom neurološkom tehnologijom otvorićemo nova polja u razumijevanju emocionalno-kognitivne percepcije muzike. Neurološka reakcija slušaoca na crnogorsku muzičku baštinu takođe će biti predmet istraživanja.\nPosjeta predstavnika UMUCG-a Igora Pejovića i Adriana Perovića Dhitech Scarl institutu u Lećeu (Italija) u okviru IPA Interreg projekta – EARPIECE.”\nanketa o zainteresovanosti mladih za kulturu u Crnoj Gori\nRezultati ankete o zainteresovanosti mladih za kulturu u Crnoj Gori, koju smo sproveli na ispitanicima od 15 do 35 godina, ocjenjuju stepen uspjeha crnogorskih institucija kulture i obrazovanja da integrišu mlade u kulturno-umjetnički život.\nMuzička umjetnost u Crnoj Gori, sa rezultatom od 50,5% mladih koji nikad nijesu posjetili koncert klasične muzike, u najkritičnijem je stanju i u vidnom je zaostatku za dramskom i vizuelnom umjetnošću.\nKao ključni problem mladi navode nezadovoljavajući kvalitet kulturno-umjetničkog obrazovanja u školskim institucijama.\nOcjena ispitanika o načinu poboljšanja postojećeg stanja u međusobnom odnosu kulture i mladih, na prvo mjesto stavlja reformu kulture od strane javne uprave, a zatim i više programa u realizaciji mladih umjetnika.\nDa bi se kultura rasprostranila i postigla željeni efekat na sredinu u kojoj djeluje neophodno je sistemski i u saradnji sa institucijama obrazovanja raditi na spuštanju prosječne starosne dobi publike koja posjećuje kulturno-umjetnički program. “\nU cilju transparentnosti svoga rada i programskih aktivnosti, Udruženje mladih umjetnika Crne Gore (UMUCG) svoje godišnje finansijske izvještaje čini dostupnim javnosti\n2020 – ISKAZ O FINANSIJSKOJ POZICIJI /BILANS STANJA\n2020 – ISKAZ O UKUPNOM REZULTATU /BILANS USPJEHA\n2019 – ISKAZ O FINANSIJSKOJ POZICIJI /BILANS STANJA\n2019 – ISKAZ O UKUPNOM REZULTATU /BILANS USPJEHA\n2018- IZVJEŠTAJ O POSLOVNOM USPJEHU\nUMUCG © 2020 All Rights Reserved


Politika Autor:Aleksandra Petrović28. jul. 202115:12 > 15:31\nPotpredsednica Stranke slobode i pravde Marinika Tepić izjavila je u Kragujevcu da slučaj ''Palma'' ne može predugo da traje i očekuje da se Više javno tužilaštvo iz Kraljeva oglasi povodim iskaza koji je dala još u maju. Ona je istakla će tužilaštvo u jednom momentu morati da se oglasi i kaže ''nemamo ništa'' ili da pokrene istražni postupak.\nU svakodnevnom naletu novih vesti o mafijaškim obračunima i kriminalnim radnjama klana Veljka Belivuka, slučaj podvođenja maloletnica u Jagodini, gotovo i da se ne pojavljuje u javnosti.\nMeđutim, Marinika Tepić kaže da Stranka slobode i pravde prati šta se dešava sa aferom “Palma“, te da je sada lopta u tužilačkom dvorištu. Ona je podsetila da je u Višem javnom tužilaštvu u Kraljevu dala temeljan iskaz o saznanjima za podvođenje maloletnica i pedofiliju u Jagodini i očekuje da se tužilaštvo uskoro izjasni.\nMarinika Tepić sa građanima Kragujevca Foto:Aleksandra Petrović/Nova.rs\n“Ovo ne može i ne sme predugo da traje. Tužilaštvo će morati u jednom momentu da izađe i da kaže ‘nemamo ništa’ ili da pokrene istražni postupak. Prema mom dubokom verovanju Dragan Marković Palma će konačno završiti sa lisicama na rukama. Očekujem da bude priveden i sklonjen iz javnog prostora, sklonjen sa skupštinske govornice i svih drugih mesta odakle može da preti žrtvama i svedocima, kao i drugim ljudima koji su zainteresovani za ovaj slučaj“ rekla je Tepić uz ocenu da je uverena da će biti pokrenut istražni postupak.\nOna je istakla da postoji mnogo svedoka i mnogo ljudi koji znaju šta se dešavalo u poslednjih 20 godina , ne samo u Jagodinu već i u Nišu, Paraćinu i okolini.\n“Mislim da ovaj slučaj neće ostati samo jalov pokušaj, već da će istina svakako morati da bude zadovoljena“ podvukla je Tepić.\nPotpredsednica SSP-a, danas je u Kragujevcu razgovarala sa građanima i predstavljala plan te stranke za “Dan posle“. Uoči samog početka akcije, skup su pokušali da ometaju i prekinu pripadnici Fondacije Levijatan, koji su automobilskim sirenama jako trubili i sa tri vozila blokirali saobraćaj u centru grada.\nGrađani su odmah odreagovali na ovaj pokušaj sabotaže, a eventualni incident sprečila je policija u civilu koja je legitimisala i privela vozače, a potom i odvezla automobile sa obeležjima Fondacije Levijatan.\nAfera PalmaDragan Marković PalmaJagodinamarinika tepić


U Domu Narodne skupštine, u organizaciji Odbora za zaštitu životne sredine, održano je drugo javno slušanje na temu „Sistemska rešenja u životnoj sredini – Srbija 2017-2027 – definisanje problema“, u oblasti upravljanja opasnim otpadom u Republici Srbiji.\nPrisutni su diskutovali o upravljanju, tokovima i skladištenju opasnog otpada, indentifikovanju problema i predloga za sistemska rešenja koji bi doveli do poboljšanja zaštite životne sredine na ovom polju.\nNa javnom slušanju pokrenuto je, između ostalog, i pitanje tretiranja infektivnog medicinskog otpada, gde su identifikovani problemi poput saniranja otpada koji na godišnjem nivou iznosi 5000 tona, a koji se samo delimično tretira na području teritorije Republike Srbije. Predloge rešenja za sanaciju sistemskog otpada prisutni su definisali u vidu pojačane kontrole kretanja opasnog otpada, pojačanog inspekcijskog nadzora, klasifikovanja operatera za upravljanje otpadom, kao i registracije ustanova koje proizvode opasan otpad.\nNa javnom slušanju bilo je reči i o načinu razvrstavanja i postupanja sa sporednim proizvodima životinjskog porekla, gde je dat predlog za uvođenje spalionica koje bi sanirale otpad na temperaturi između 1200 i 1600 stepeni celzijusa, kako bi dolazilo do što manjeg zagađivanja vazduha.\nPredsednik Odbora za zaštitu životne sredine, zahvalio se prisutnima na učešću i na iznetim predlozima i dodao da će prisutni dobiti izveštaje sa sastanka, a naredno javno slušanje najavio je za sledeću sedmicu, kojim će se nastaviti definisanje problema u oblasti životne sredine, sa ciljem donošenja novih zakona iz ove oblasti.\nJavnom slušanju prisustvovale su brojne nevladine organizacije, predstavnici Ministarstva poljoprivrede i zaštite životne sredine i članovi Odbora za zaštitu životne sredine.\nPoslednji put ažurirano: 29.11.2016, 13:46


Kultni prvi roman Mišela Uelbeka ponovo pred srpskim čitaocima Prolog\nOvo je godina Mišela Uelbeka, počela je objavljivanjem romana „Pokoravanje“ čije je pojavljivanje tragično povezano sa januarskim masakrom u redakciji Šarli Ebdoa, a završava se još jednim užasnim pariskim masakrom koji ga vraća u centar pažnje kao surovog proroka sumraka naše civilizacije.\nA sve je započelo pre više od dve decenije upravo objavljivanjem knjige „Proširenje područja borbe“, romanom koje je skrenuo pažnju na novog autora koji će svojim potonjim delima postati živi klasik evropske književnosti i jedan od najuticajnijih intelektualaca kraja XX i početka XXI veka.\nNovo izdanje ovog kultnog romana u potpuno novom prevodu Vladimira D. Jankovića upravo je objavila izdavačka kuća Booka iz Beograda.\nMišel Uelbek (1958), pesnik i romansijer, najtiražniji i najprevođeniji je savremeni francuski pisac. Književnošću počinje da se bavi relativno kasno, ali već njegov prvi roman Proširenje područja borbe (1994) postaje kultna knjiga u Francuskoj. Lišen iluzija, čovek koji na društvo gleda iz ugla usamljenika koga više ništa ne može prevariti, Uelbek doživljava svetsku slavu drugim romanom Elementarne čestice (1998). Usledili su romani Platforma, Mogućnost ostrva, Karta i teritorija i Pokoravanje.


MIC-u nagrada Stalne Konferencije gradova i opština - MIC - Medijski istraživački centar\nMIC-u nagrada Stalne Konferencije gradova i opština\ndecembar 05 2021\nZa priču “Uspeh nije nastup u Londonu, već svaka devojčica koja se izbori za sebe” novinarka i saradnica Medijskog istraživačkog centra Milica Milojević Kostić nagrađena je na medijskom konkursu “Drugačii od drugih” Stalne konferencije gradova i opština.\nReportažom o prvom ženskom romskom bendu “Pretty laud”, tačnije o delu benda koji čine devojke iz Niša, autorka je želela da prikaže kolika je važnost ovakvog aktivizma za društvo.\n"O ljudskim pravima izveštavam od kada sam u novinarstvu, što je skoro 13 godina. Nisam mogla da zamislim da će se pojaviti ovako hrabre devojke koje će kroz umetnost, muziku da se bore za sebe i za sve obespravljene devojčice kojih je, nažalost, mnogo" kaže Milica Milojević Kostić.\nTeme konkursa bile su EU integracije, zaštita životne sredine, unapređenje poslovne klime, prevencija i upravljanje vanrednim situacijama, kао i rodna ravnopravnost i ljudska prava na lokalnom nivou. Na konkurs su stigla 53 priloga, a žiri je odabrao sedam koji su, kako je navedeno na svečanoj dodeli nagrada, na jedinstven način obradili teme evropskih integracija, zaštite šivotne sredine, unapredjenja poslovne klime, prevncije i upravljenja vanrednim situacijama, rodne ravnopravnosti i ljudskih prava.\nPobednici medijskog konkursa nagra]eni su laptop računarima i bežičnim miševima, kao i specijalnim priznanjima.\ndecembar 22 2020\n“Voleo bih priliku da ostanem i radim u svojoj zemlji”


Poslodavac za vreme vanrednog stanja | PelBox - Knjigovodstvo\nPoslodavac za vreme vanrednog stanja\nVlada je donela Uredbu o organizovanju rada koju poslodavac mora poštovati za vreme vanrednog stanja. Uredba je objavljena u Službenom glasniku RS, br. 31/2020, od 16. marta 2020. godine i počela je da se primenjuje od dana objavljivanja do ukidanja vanrednog stanja. Hteli smo da Vam pojednostavimo šta to konkretno znači.\nVlada je donela Uredbu o organizovanju rada koju poslodavac mora poštovati za vreme vanrednog stanja.\nSaglasno navedenim merama, uvođenje vanrednog stanja ne znači da prestaje rad u privredi, privatnom i javnom sektoru već se poslodavcima preporučuje da proces rada organizuju tako da svi koji to mogu rade od kuće. Ovo se posebno odnosi na građane čija deca prestaju da idu u vrtiće i škole, licima koji spadaju u rizičnu grupu sa zdravstvenog aspekta i starija lica koja su još uvek u radnom odnosu.\nZa vreme vanrednog stanja poslodavac je dužan da zaposlenima omogući obavljanje poslova van prostorija poslodavca (rad na daljinu i rad od kuće) na svim radnim mestima na kojima može da se organizuje takav rad, a što je u skladu sa opštim aktom i ugovorom o radu. Ako opšti akt i ugovor o radu to ne predviđaju, onda poslodavac donosi Rešenje o ovakvom načinu rada, a koje obavezno mora da sadrži radno vreme i način na koji će da se vrši nadzor nad radom zaposlenog lica.\nZa vreme vanrednog stanja poslodavac je dužan da zaposlenima omogući obavljanje poslova\nvan prostorija poslodavca.\nAko je priroda delatnosti takva da poslodavac ne može da organizuje rad od kuće, u obavezi je da svoje poslovanje uskladi sa uslovima koje zahteva doneto vanredno stanje, tako da:\nPoslodavac je dužan da obezbedi sve opšte,\nposebne i vanredne mere u cilju\nosiguranja zaštite i zdravlja zaposlenih.\nZa zaposlene i radno angažovane, koji su u neposrednom kontaktu sa strankama ili dele radni prostor sa više lica, obezbedi dovoljne količine zaštitne opreme u skladu sa posebnim propisima.\nI naravno, posmatrano sa aspekta PDV-a, za nabavku zaštitne opreme obveznik PDV-a ima pravo na odbitak prethodnog poreza.


Dinar izgubio 'bitku' protiv evra\nIzvor: B92, 07.Apr.2012, 05:55\nDinar izgubio "bitku" protiv evra\nBeograd -- Malo je verovatno da će Memorandum o strategiji dinarizacije finansijskog sistema, koji su u petak potpisali Vlada i Narodna banka Srbije, biti od veće koristi.\nTo neće značajnije podstaći veću upotrebu dinara na račun evra u našoj zemlji, ocenili su eksperti.\nMemorandumom su, kako je navedeno u saopštenju NBS, definisani ciljevi, mere i aktivnosti koje će se preduzimati radi jačanja poverenja u nacionalnu valutu i njenu što veću upotrebu u finansijskom >> Pročitaj celu vest na sajtu B92 << sistemu naše zemlje.\nProfesor Ekonomskog fakulteta u Beogradu Nikola Fabris ocenio je da bi veći stepen dinarizacije u finansijskom sistemu Srbije mogao da dovede do brojnih dobitaka, ali je, prema njegovom mišljenju, to teško očekivati.\nNi ekonomista Ljubomir Madžar nije optimista kada je reč o Memorandumu NBS i Vlade Srbije. On je rekao da je i dalje veliko nepoverenje u dinar, izražavajući sumnju da NBS i vlada raspolažu tako jakim finansijskim instrumentima koji bi mogli da podstaknu veću upotrebu dinara.\nFabris je istakao da je "malo verovatno da će Srbija izaći iz kategorije neformalno eurizovanih ekonomija", imajući u vidu duboko ukorenjeno nepoverenje prema dinaru koje potiče iz 90-ih godina, kao i česte fluktuacije kursa domaće valute.\nProfesor na Ekonomskom fakultetu u Beogradu Đorđe Đukić kaže da razume nastojanja Vlade Srbije i Narodne banke da ojačaju poverenje u dinar, ali dodaje da je prostor za delovanje NBS sužen.\nPrema njegovim rečima, NBS nema uticaja na dve trećine tržišta gde se koristi evro.\n"Zemlja koja ima stepen evroizacije veći od 50 odsto automatski je u situaciji da je prostor za mere monetarne politike ograničen. Silazak u ravan od 30 do 40 odsto evroizacije tržišta iz ove perspektive je cilj koji je nedostižan za narednih deset godina", tvrdi Đukić.\nĐukić na osnovu toga izvlači zaključak da "su izgledi da se u bliskoj budućnosti bitnije smanji stepen evroizovanosti privrede Srbije jako mali".\nDan pre: 06.Apr.2012\nDan posle: 08.Apr.2012


Venera donosi nove susrete | Astro centar\nASTRO PROGNOZA: Venera donosi nove susrete, ali i stare ljubavi\nNajveći uticaj nove pozicije Venere osetiće Bikovi, Vage i Ribe…\nPozicija Venere mnogo govori o vašoj emotivnoj i finansijskoj situaciji, jer ta planeta simbolizuje sistem vrednosti. Do kraja meseca prelazi preko znaka Ovna, u kome je njen uticaj oslabljen, ali ove nedelje je pod uplivima Marsa i retrogradnog Saturna iz Strelca, Neptuna iz Riba i Merkura iz Bika, što može da ima povoljan uticaj na ljubavni život i finansije, najviše kod Bikova, Vaga i Riba.\nOsim novih susreta i poznanstava, veće su šanse da sretnete staru simpatiju i obnovite vezu iz prošlosti, prenose Novosti.\nDama mogu potpuno da “odlepe” za nekim mačo tipom, a muškarce očekuje mnogo uzbuđenja na ljubavnom planu, ali probajte da ne trčite pred rudu i da nekako obuzdate brzopletost, kako se ne biste “zaljubljivali” svaki čas.\nImpulsivna i nestrpljiva Venera u Ovnu, obrazuje neharmonične aspekte sa Jupiterom i Plutonom, planetama ekspanzije, moći i velikog bogatstva, zbog čega će osobe sa ovakvom pozicijom Venere u natalnom horoskopu biti sklone preterivanju, više nego obično, tako da će sigurno biti zapažene. Sačekajte povoljniji period ako razmišljate o većim finansijskim transakcijama, poput kupoprodaje nekretnina ili podizanja kredita.\nPlaneta ljubavi i novca u vašem znaku, u trigonu s vašim vladaocem Marsom, može da donese susret sa atraktivnom osobom na javnom mestu ili u nekom većem društvu.\nVaš vladalac Venera je pod povoljnim uticajem vladaoca vaše astrološke kuće ljubavi, pa nagoveštava mogućnost ulaska u tajnu ili paralelnu vezu sa osobom koja često putuje zbog posla.\nPolusekstil između planete novca u polju neočekivanih situacija i vašeg vladaoca Merkura, simbola biznisa i komunikacija, može da vam donese uvećanje prihoda preko poslova sa strancima.\nPočetkom perioda, konjunkcija između vašeg vladaoca Meseca i Venere, u astrološkoj kući karijere, može povoljno da utiče na vaše finansije, naročito ako se bavite privatnim biznisom.\nVenera, planeta ljubavi i novca u trigonu sa Marsom i Saturnom, simbolima akcije i prošlosti, nagoveštava mogućnost susreta sa starom simpatijom, najverovatnije nekim vatrenim znakom.\nAspekti vašeg vladaoca Merkura, simbola biznisa, pod uticajem planete novca iz astrološkog polja novca, najavljuju nove šanse za uvećanje prihoda, posebno ako ste rođeni u drugoj dekadi.\nVaš vladalac Venera, simbol ljubavi i novca, u trigonu vladaocem astrološkog polja ljubavi, Marsom, može da vam donese susret sa atraktivnom osobom na javnom mestu ili u nekom većem društvu.\nPlaneta ljubavi pod povoljnim uticajima vaših vladalaca Marsa, simbola akcije i erotike, kao i Plutona, planete moći i harizme, najavljuje strastveni susret sa nekim u tajnosti.\nVenera u trigonu sa Saturnom i Marsom u vašem znaku, pod uticajem vašeg vladaoca Jupitera, upozorava da sačekate povoljniji period za ulaganje u nekretnine ili podizanje kredita.\nPlaneta novca Venera, u trigonu sa vašim vladaocem Saturnom, ali i Marsom, simbolom akcije, najavljuje nove šanse za obnovu saradnje sa poslovnim partnerima iz inostranstva.\nJedan od vaših vladalaca, Saturn, u trigonu sa Venerom u vašem astrološkom polju komunikacija, donosi mogućnosti za postizanje dogovora o isplativim poslovima sa strancima.\nVenerin polusekstil sa Neptunom, vladaocem vašeg znaka i trigon sa Merkurom, vladaocem polja ljubavi, nagoveštavaju mogućnost poznanstva sa vrlo šarmantnom osobom preko interneta.


Tim povodiom Udruženje Prijedorčanki "Izvor" je u saradnji sa mladima iz Mostara, Tuzle, Sarajeva obilježilo ovaj dan. Ovakvim pristupom se nastoji otvoriti prostor za dijalog o kulturi sjećanja između mladih i porodica nestalih.\nNa trgu u Tuzli, danas su postavljene siluete i stope, kojima se pokušalo pokazati, da bi nestali danas tako hodali i živjeli. Ono što rodbinu nestalih najviše boli je činjenica da se sve više zaboravlja da je u našoj zemlji više od 8000 nestalih, a konačan broj se nikada neće ni saznati. Također, veliki je problem nedovoljno angažovanje državnih i drugih institucija kao i slabo animiranje javnosti o ovom problemu.\nZa razliku od ranijih obilježavanja Međunarodnog dana nestalih, ove godine glavni inicijatori i realizatori su mladi ljudi iz Bosne i Hercegovine. Saradnja između mladih aktivista je ostvarena kroz projekat „Program volontiranja/stažiranja u organizacijama porodica nestalih“ koji implementira Udruženje Prijedorčanki ´´Izvor´´ i Međunarodna komisija za nestale osobe (ICMP).


UDARNA VEST: Počela druga faza stezanja obruča oko Mila koju on politički ne može da preživi - WebTribune\nTAJNA KOJA JE UPLAŠILA MOSKVU: Rusi pronašli u Ukrajini četiri interkontinentalne balističke rakete spremne za upotrebu\nTAJNI PROJEKAT EU: Zalažu se za embargo, a postali su najveći evropski uvoznik ruske nafte\nRuski „Aligator“ noćna mora za Ukrajince: Potpuno uništio konvoj – VIDEO\nBajden: „Spremni smo“\nPosle Merkel Nemačka gubi uticaj u EU?\nNišta o dolasku na ruski prag, sankcijama, naoružavanju ruskih neprijatelja: „Putin vodi hibridni rat, izaziva glad u svetu“ …\nAmbasador SAD u Srbiji: „Za Srbiju postoji samo jedan put, a to je Zapad“\nUDARNO: Putin radikalno promenio strategiju u Ukrajini – Evropa će biti matirana u dva poteza\nMađarski eksperti: „Nevidljiva imperija“ preti Rusiji razornim ratom\nHome/U FOKUSU/UDARNA VEST: Počela druga faza stezanja obruča oko Mila koju on politički ne može da preživi\nUDARNA VEST: Počela druga faza stezanja obruča oko Mila koju on politički ne može da preživi\n10. јануара 2020.\tU FOKUSU Ostavite komentar\nU toku je druga faza stezanja obruča oko Mila Đukanovića, koju on politički teško može da preživi. Više obavještajnih službi je na tragu njegovim računima u inostranstvu, a otkrivena su i imena lica na koja se oni vode.\nTo je nova tvrdnja predsjednika Atlas grupe Duška Kneževića koju prenosi crnogorski portal “Borba”:\n„Čeka se politički momenat za objavljivanje, mnogi računi su mu locirani u inostranstvu. Objaviću na čijim računima Milo Đukanović drži pare, jer imam te podatke. Moramo biti racionalni i učinkoviti, da demontiramo njegov režim“, kazao je Knežević.\nOn dodaje da su ovo sudbonosni dani za Crnu Gore i crnogorski narod.\n„Milo neće ići dalje u napadima na Crkvu, čekaće da se strasti smire. Neće više zaoštravati stvari sa Crkvom, ali Crkva treba da zaoštri s Milom, jer idu izbori. Ne smiju da se pasiviziraju, jer Milu je bitno da je Zakon usvojen i zato mu se ne žuri. Ako Crkva utihne, znaće se da postoji nešto iza kulisa“, smatra on.\nSpecijalno državno tužilaštvo je ranije protiv Kneževića podiglo optužnicu kojom ga tereti za organizovanje kriminalne grupe i pranje novca.


Jun 19, 2020 10:04\nOn je podsetio da je do pre desetak dana KBC "Dragiša Mišović" bio opredeljen za kovid porodilište, te da su se do tada sve trudice javljale u toj ustanovi.\n"Sada u svakom porodilištu u Srbiji postoji izolacioni deo gde se svaka trudnica može javiti, biće adekvatno primljena, biće joj pružena adekvatna usluga i biće zbrinuta po svim procedurama", rekao je Stefoski za TV Prva.\nUpitan da li u Srbiji trenutno ima dovoljan broj testova i zaštitne opreme, Stefoski je rekao da u našoj zemlji postoji dovoljan broj i brzih i PCR testova, kao i zaštine opreme koju u kovid ambulantama konstantno koriste timovi koji uzimaju uzorke, medicinske sestre i lekari.\nNa pitanje zašto je ukinut broj telefona namenjen za informacije o virusu korona, Stefoski je objasnio da od sada svaki dom zdravlja u Srbiji ima svoj broj telefona namenjen za pacijente koji sumnjaju da su zaraženi novim virusom, na koji mogu da dobiju savet ili zakažu pregled.\n"Građani i sada mogu da dobiju informacije na brojevima u svakom domu zdravlja koji je ta ustanova opredelilia. Smatramo da bi na taj način dobijanje informacija bilo dostupnije i brže", naveo je Stefoski.\nGovoreći o epidemiji virusa korona u Srbiji, Stefoski kaže da je situacija dobra i da najveći broj zaraženih pacijenata nema simptome ili ima neznatne simptome kao što su gubitak čula mira i ukusa.\nStefoski je napomenuo i da je najbitnije da u zatvorenim prostorijima i dalje nosimo zaštitne maske i držimo propisanu fizičku distancu.


U Prištini haos, sukob demonstranata i policije (FOTO+VIDEO) – mojKontakt portal – Radio Televizija Kontakt\nU Prištini haos, sukob demonstranata i policije (FOTO+VIDEO)\nNa ulicama Prištine i dalje traje sukob demonstranata i policije, nakon eskalacije situacije tokom mirnog protesta opozicije. Demonstranti u pravcu policije bacaju molotovljeve koktele i pri tom su izazvali požar na dva blindirana policijska vozila Specijalne jedinice policije velikom količinom suzavca i vodenim topovima rasteruje demonstrante u pravcu katoličke katedrale\nPolicija je uspjela da najradikalniju grupu udalji od ograde oko Vlade i potom je formirala kordon ispred spomenika Skenderbegu i nastavila da bacanjem suzavca spriječi da se oni vrate. U ovim trenucima policija suzavcem rastjeruje demonstrante koji sada gađaju policiju.\nDo eskalacije situacije je došlo nakon što je svoj govor završio predsjednik Pokreta “Samoopredeljenje” Visar Zmeri, a u toku govora poslanice Alijanse za budućnost Kosova Donike Kadaj Bujupi.\nIako su pojedini istaknuti opozicionari i poslanici pokušavali da smire i zaustave grupu koja je počela da gađa u pravcu Vlade, ipak nisu uspjeli da ih zaustave.\nNajveći dio učesnika protesta se razišao.\nPrije eskalacije situacije, ujedinjena kosovska opozicija je sa protesta na kome se okupilo nekoliko desetina hiljada građana iz svih dijelova Kosova, zatražila da odmah ode sa vlasti Vlada, koju vode Isa Mustafa i Hashim Tači. Opozicija tvrdi da su oni prekšili Ustav i da je to posvjedočila odluka Ustavnog suda da sporazum o Zajednici opština sa srpskom većinom nije u potpunosti u skladu sa Ustavom.\nOpozicija od sredine septembra blokira rad Skupštine jajima i suzavcima zbog Sporazuma o formiranju Zajednice opština sa srpskom većinom na Kosovu i o demarkaciji granice sa Crnom Gorom, koji su potpisani krajem avgusta prošle godine. Vlada Kosova je odbila da podnese ostavku i obećala je da će Zajednica biti formirana u skladu sa preporukama Ustavnog suda koji je ocijenio da nije u potpunosti u skladu sa Ustavom, dok je za provjeru sporazuma o demarkaciji granice angažovala eksperte iz SAD-a i EU.\nU koloni automobila u Trebinju slavili Dan RS


Igoru Nišandžiću zbog prevare mjesec pritvora » pressing.ba\nIgoru Nišandžiću zbog prevare mjesec pritvora\nIgoru Nišandžiću iz Srebrenika određen je jednomjesečni pritvor zbog sumnje da je kao referent u jednoj osiguravajućoj kući vršio malverzacije kako bi sebi pribavio protivimovinsku korist.\n06.10.2017 u 10:31\nNišandžić je većem broju osoba pribavio korist omogućivši im registraciju teretnih vozila tako što je u postupku registracije izrađivao i upotrebljavao lažna uvjerenja o obavljanju registrovane djelatnosti prijevoza tereta, a koja izdaje nadležna služba u Gradu Tuzla, što je jedan od uslova za registraciju teretnih vozila, iako je znao da takva uvjerenja nadležna služba nije izdala.\nOn je osumnjičen i da je u proceduri registracije vozila prilagao krivotvorene uplatnice različitih banaka iako je znao da novac, koji je naplaćivao od osiguranika, nikada nije uplaćen na račune javnih fondova i javnih institucija na ime obaveznih naknada u postupku registracije vozila, odnosno na taj način je sebi pribavio veću imovinsku korist.\nTakođer je tokom registracije teretnih vozila unosio lažne podatke o vozilima u polise o obaveznom osiguranju. U dosadašnjem dijelu istrage je utvrđeno da je Nišandžić u ovom periodu registrovao najmanje 50 teretnih vozila upotrebljavajući lažna uvjerenja nadležne gradske službe kojima se dokazuje registrovana djelatnost.\nTakođer, izrađujući i upotrebljavajući lažne uplatnice i krivotvorene polise osiguranja je sebi pribavio korist u iznosu od najmanje 65.000 KM a različite fondove, javne institucije i osiguranje u kojem je radio je oštetio u većem iznosu.\nPo naredbi Kantonalnog suda Tuzla i po nalogu ovog Tužilaštva, pripadnici MUP-a TK su 3. oktobra 2017. godine obavili pretrese privatnih i radnih prostorija koje je koristio osumnjičeni, prilikom čega su pronašli određene predmete koji su korišteni prilikom izvršenja krivičnih djela.\nOsumnjičeni je lišen slobode, izvršena je kriminalistička obrada, te je uz izvještaj o počinjenom krivičnom djelu predat u nadležnost Tužilaštva.


"Kraj Save" za tri godine 4.000 novih radnih mesta\n26/08/2018 | 10:51\n“Kraj Save” za tri godine 4.000 novih radnih mesta\nZa poslednje tri godine u Šapcu je otvoreno oko četiri hiljade radnih mesta i prvi put je na Zavodu za zapošljavanje manje od 8.500 nezaposlenih.\nNajveći iskorak bila je investicija japanske kompanije Jazaki sa 1.500 radnika, a to je jedna od retkih firmi u Srbiji koja aktivno traži nove radnike, pri čemu se zaposlenima omogućava da napreduju u zvanju uz dodatnu obuku.\nU severozapadnoj industrijskoj zoni, najvećoj u Srbiji i sa mogućnosti poslovanja u tzv. slobodnoj zoni na prostoru od 200 hektara, očekuju su novi investitori uz do sada uveliko prisutne kompanije iz drugih zemalja i domaće firme.\nTo je i rezultat konstantnog rada Saveta za privredu koji pokušava da stvori što povoljniji privredni ambijent. Potvrda zalaganje stigla je od Fajnenšal tajmsa koji je Šabac uvrstio u top listu od deset najpovoljnijih destinacija za ulaganje u kategoriji manjih gradova. Poređenja radi, tu je i Maribor, koji ima aerodrom i pride pripada Evropskoj uniji.\nOno što bi bio dodatni zamajac je izgradnja auto-puta Ruma-Šabac koja bi dovela nove investitore koji pokazuju sve veće interesovanje za poslovanje u Šapcu.\nStopa nezaposlenosti u Šapcu je oko osam odsto, na nivou EU, a Grad čini dodatne korake za smanjenje nezaposlenosti. Posebno je značajan program podsticaja zapošljavanja starijih, žena od 58 godina i muškaraca od 60 godina. U tu svrhu iz budžeta je izdvojeno 15 miliona dinara, a do sada je na ovaj način zbrinuto (do penzije) oko 800 ljudi.\nZa zapošljavanje medicinskih radnika izdvaja se deset miliona dinara, za obuke nezaposlenih opredeljeno je tri miliona, dok se za zapošljavanje osoba sa invaliditetom daje milion dinara. Za podršku zapošljavanja mladih kroz radnu praksu iz budžeta se izdvaja 1,4 miliona, a švedska agencija za međunarodnu saradnju taj oblik finansira sa još 11 miliona dinara. Za podrške preduzetništvu kroz finansiranje računovodstvenih usluga izdvaja je 3,6 miliona dinara.\nSve ove mere obuhvatiće nekoliko stotina lica, a ne bi trebalo zaboraviti podsticaji u agraru, pošto bezmalo polovina stanovništva živi na selu i od sela. Iz budžeta se za agrar izdvaja 45 miliona dinara.\nFaktoring sve češći oslonac srpskih firmi\nMask “popustio” investitorima


PRVI AGRO INFO PUNKT POČEO SA RADOM\n20. jul 2009. PRVI AGRO INFO PUNKT POČEO SA RADOM\nPredstavnici Zadružnog saveza Beograda i Udruženja poljoprivrede i prehrambene industrije, 20. jula 2009. godine otvorili su agro info punkt u Zemljoradničkoj zadruzi "Terra Viva" u Ovči, čime je i zvanično počeo njegov rad. Ovom prilikom Iljana Ilić, direktorka Zadruge zahvalila je, u ime Zadruge i oko dve stotine poljoprivrednika sa kojima sarađuje, na mogućnosti da participira u projektu koji finansira Skupština grada Beograda, a realizuje Privredna komora Beograda.\nOrganizovanjem savetodavne i informativne službe u zemljoradničkim zadrugama, koje su poljoprivrednicima najdostupnije za komunikaciju, stvoreni su uslovi da zadruge, pored poslovne obavljaju i funkciju edukacije sa ciljem unapređenja i podsticanja poljoprivredne proizvodnje.\nTokom ove posete bilo je reči i o kupovini, ceni i kvalitetu pšenice. Kao poseban problem istaknuta je nepoznanica oko otkupne cene pšenice roda 2009. godine, koja po izveštaju sa Produktne berze u trećoj nedelji jula beleži pad i to u trenutku kada ista roba poskupljuje na svetskim berzama. Cena ovogodišnje pšenice od 9,45 din/kg, bez PDV-a, beleži cenovni pad od 5,6% u odnosu na prethodnu nedelju. Istovremeno, prošlogodišnja pšenica se prodaje po ceni od 12,00 din/kg, bez PDV-a, što pokazuje značajnu prednost u kvalitetu prošlogodišnjeg roda u odnosu na novu pšenicu.


KULTIM - književnost, poezija, stvaralaštvo, kultura » Blog Archive » REMASTERIZOVANII ALBUMI EKV U DIGITALNOM FORMATU\nREMASTERIZOVANII ALBUMI EKV U DIGITALNOM FORMATU\nMascom records objavio je reizdanja četiri studijska albuma “Ekatarine Velike” - Ljubav (1987), Samo par godina za nas (1989), Dum dum (1991) i Neko nas posmatra (1993) koja će se pojaviti prvo u digitalnom formatu.\nKako se navodi u saopštenju, ovo su remasterizovana izdanja albuma sa originalnih traka iz arhive Dušana Ercegovca, producenta kultne grupe, a poštovaoce “Ekatarine Velike” očekuju i reizdanja u svim dostupnim formatima.\nOčekuje ih i ekskluzivni tonski zapis poslednjeg beogradskog koncerta koji je održan u Sava Centru, novembra 1993. godine, a koji do danas nije objavljen.\nZvuk koji jasno oslikava energiju, emociju i misao biće dostupan publici kako u digitalnom, tako i u fizičkom izdanju do leta 2015. godine, navodi se u saopštenju Mascom records-a.\n“Ekatarina Velika” (EKV) bila je rok grupa iz Beograda, jedna od najušpesnijih i najuticajnijih grupa na prostoru bivše SFR Jugoslavije i Balkana, sa čijom muzikom se publika identifikovala.\nTragovi i uticaji muzike i koncertne aktivnosti EKV na kulturu regiona se osećaju i danas, a uz njihovu muziku odrastali su oni koji su ih prepoznavali kao dobar rokoenrol, dobru muziku, zabavu, energiju, poeziju, bunt, stav, opomenu, viziju..


Oni su najbogatiji par\nI dok se Tejlor Svift ponosno smeška zbog svoje prošlogodišnje zarade koja joj je obezbedila sam vrh Forbsove liste, oni pokazuju da su zajedno jači. Bijonse i Džej Zi su proglašeni za najbogatiji slavni par kombinovanom zaradom od juna 2015. godine do juna ove godine.\nAdel i Bijonse imaju najviše nominacija\nObjavljene su nominacije za predstojeće MTV Video Music Awards 2016, a sa najvećim brojem nominacija u različitim kategorijama izdvojile su se, sasvim očekivano, Adel i Bijonse.\nBijonse predstavila novu Lemonade odeću\nI dok neprestano radi na turneji, Bijonse ima vremena da se pozabavi i dizajnerskim radom. Jedna od najuspešnijih žena u svetu predstavila je nove odevne komade kolekcije koja nosi naziv kao i album.\nBijonse dominirala na MTV VMA dodeli nagrada\nU nedelju 28. septembra, u njujorškom u Madison Square Gardenu održana je dodela MTV Video Music Awards. Ultimativna pobednica večeri je Bijonse, koja je od 11 nominacija odnela kući impresivnih osam, a od toga one za Video godine, Najbolji video u ženskoj kateogriji i Najbolji pop video.\nBijonse objavila novi spot\nBijonse je rešila da za svoj 35. rođendan ne dobija samo ona poklone. Tako je fanove iznenadila novim spotom za pesmu Hold up.\nKo ima najviše nominacija za MTV EMA 2016?\nMožda i možete da naslutite, ali Bijonse i Džastin Biber su se i ovoga puta pokazali kao neprikosnovene zvezde pop kulture.\nČak 9 nominacija za Bijonse\nObjavljene su nominacije za ovogodišnju dodelu Gremija, a sasvim očekivano među onima se najviše nominacija našle su se Bijonse, Adel i Rijana.\nUkoliko ste možda pomislili da u svetu industrije zabave nema mesta za dobru staru klasiku, pogrešili ste. To potvrđuju i najnoviji rezultati koje je objavio medij iz Atlante.\nBijonse čeka blizance\nVest da je pevačica u blaženom stanju odjeknula je juče širom sveta.


Birol je istakao da pravovremene investicije, posebno u obnovljivu i nuklearnu energiju, znače da svet ne treba da bira između nestašice energenata i ubrzane klimatske promene zbog emisija fosilnih goriva.\n- Fosilna goriva su nam potrebna na kratkoročnom nivou, ali ne treba budućnost vezati uz trenutnu situaciju i kao izgovor za određene investicije, naglasio je Birol.\nIEA je prošle godine upozorila investitore da ne finansiraju nove projekte sa naftom, gasom i ugljem, ukoliko žele da svet dostigne nulti nivoe emisija štetnih gasova do sredine veka.\nBirol je napomenuo da kratkoročna potražnja znači da svet ne može odmah da odustane od tradicionalnih energenata i izrazio nadu da će zemlje sa proizvodnim kapacitetima izvoziti više energije i time dati "pozitivan doprinos".\nDavos Svetski ekonomski forum nuklearna energija fosilna goriva


Bolesti maline - Zaštita voća\nPočetna Voće Zaštita maline Bolesti maline\nNapada: maline, kupine\nPrvi simptomi bolesti se, u našim uslovima, uočavaju krajem juna i u julu mesecu na lišću mladih, jednogodišnjih izdanaka. Najpre se javljaju sitne mrke pege sa mrkožutim obodom na ivicama lišća odakle se šire ka glavnom lisnom nervu.Usled zaraze dolazi do ...\nRđa lista i stabla kupine\nSimptomi ovog oboljenja ispoljavaju se na naličju lišća, obično leti, u vidu sitnih (15 mm) pega kružnog oblika. Pege se proširuju i spajaju kako vegetacija odmiče. Veoma intenzivne infekcije mogu dovesti do potpunog opadanja lišća. Simptomi se najpre javljaju na ...\nSušenje izdanaka ogleda se u slabijem rastu pojedinih ili svih rodnih bočnih izdanaka, a praćeno je uvenućem lišća oko nekrotičnih pega. Mrke, odnosno purpurne lezije pojavljuju se na glavnom izdanku, i mogu se proširiti za nekoliko centimetara.Pupoljci iznad lezija ...


BalkanMagazin :: KOŠTUNICA SVE JAČI\nKOŠTUNICA SVE JAČI\nRasprodaje kao da nema epidemije\nSmirivanje epidemije počeće za deset dana\nOnlajn nastava za starije đake, vakcina stiže do kraja godine\nNeće imati ko da leči od korone?\nPreminulo 38 osoba, ali se vidi da virus staje\nPreminuo patrijarh Irinej, proglašena trodnevna žalost u Srbiji\nSve teže zbog virusa, najavljuju se nove mere\nSmirivanje epidemije ili strože mere\nNajviše pregledanih i zaraženih u jednom danu\nU decembru smirivanje epidemije\nNove mere protiv epidemije od sutra\nNema zatvaranja škola - zasad\nEpidemiolozi traže strože mere\nVučić obećao - vakcine u decembru\nponedeljak, 15. oktobar 2007 00:00\n(pregled najvažnijih tema na naslovnim stranama srpske štampe)\nIzveštaj sa skupštine stranke DSS, čiji je lider istovremeno i premijer Srbije, novine najavljuju kao da je u pitanju obraćanje Vojislava Koštinice naciji: detalji o izboru novog rukovodstva stranke pomenuti su tek usput jer Koštunica je bio jedini kandidat za mesto predsednika u narednom periodu i, naravno, izabran je. To još jednom pokazuje koliko je ponovo) Koštuničin uticaj ojačao, ne samo u njegovoj stranci. Novine ali i gotovo sve druge relevantne stranke u Srbiji, manje ili više prihvataju njegovu politiku, ili barem ćute o onome što ne podržavaju.<?xml:namespace prefix = o ns = "urn:schemas-microsoft-com:office:office" /??>\nKoštunica je ponovio svoje najvažnije, poznate stavove a novine su odabrale šta će naglasiti. "Nikada bez Kosova", piše u Novostima, "DSS protiv izbora u decembru" – Politika, "O izborima posle 10. decembra" – Danas, "DSS protiv izbora i protiv NATO" – Pres i "Tadiću, još nije vreme za izbore", piše na naslovnoj strani Pravde. Koštunica je govornicu svoje partije iskoristio da, pored ostalog, objasni kako "rok za raspisivanje izbora nije 10.decembar već je taj rok vezan za 31. decembar ove godine". On je rekao da treba videti rezultat pregovaračkog procesa o Kosovu 10. decembra a biće dovoljno vremena da se do 31. odluči o raspisivanju izbora ili promeni Ustavnog zakona da bi se izbori odložili ako to bude zahtevala kosovska situacija.\nTim povodom Novosti objavljuju i izjavu Nade Kolundžije, šefa poslaničke grupe DS, glavnog koalicionog partnera DSS, "da se sa odlukom o raspisivanju izbora može sačekati do 10. decembra".\n"Srpski i albanski pregovarački tim na drugoj rundi pregovora uz posredovanje 'trojke' Kontakt grupe prvi put su razgovarali direktno jedni s drugima ili, bolje rečeno, prvi put su slušali jedni druge. I ovoga puta nije bilo rukovanja pre početka pregovora, ali su jedni drugima postavljali i odgovarali na pitanja", izveštavaju Novosti o pregovorima u Briselu.\nDanas prenosi izjavu Vetona Suroia, člana prištinskog tima, da je "delegacija Beograda pokrenula predstatusna, a Priština poststatusna pitanja" i najavljuje nastavak pregovora 22. oktobra u Beču.\nPolitika naglašava da su pregovori trajali sat duže od planiranog, pored ostalog i zato što se u raspravu (neplanirano) uključio i Havijer Solana. Isti list prenosi da je Volfgang Išinger, član posredničke "trojke" u pregovorima, izjavio da bi "ukidanje viznog režima za gradjane Srbije pomoglo pregovorima o rešavanju budućeg statusa Kosiova i Metohije".\n"Poubijaše se očevi i sinovi"\nPod gornjim naslovom Novosti javljaju kako je kod Mladenovca otac izrešetao sina a kod Leskovca sin pesnicama ubio oca. Blic naglašava da je "Izrešetao sina pred majkom", Kurir navodi da se to ubistvo dogodilo zbog droge a Pravda objavljuje samo da je "Otac ubio sina".\nKada je o kriminalu reč, jedino Glas javnosti na naslovnoj strani izveštava da je oslobodjena devojka koja je pre dva dana oteta u Boru, mada i svi ostali dnevnici pišu o tome na unutrašnjim stranama.\nSkuplje u Novom Sadu nego u Čikagu\nPod naslovom "Naša pšenica-svetske cene", Politika objavljuje da je na Produktnoj berzi u Novom Sadu cena hlebnog žita premašila vrednost koju ima na berzama u Čikagu i Budimpešti.\nDanas najavljuje novo poskupljenje svinjetine iako je ona već poskupela u proteklih dva meseca za oko 10 odsto. Isti list na naslovnoj strani najavljuje razgovor sa Vladimirom Djordjevićem, direktorom EPS, koji u opširnom tekstu iznosi identične stavove kao prethodnog dana u Politici.\nU Novostima Petar Bubalo, ministar trgovine i usluga, ponovo govori o monopolu na našem tržištu ali ovoga puta iznosi tezu da je država tu prilično bespomoćna već "potrošači moraju da sankcionišu poskupljenja". List donosi i članak o predstojećoj privatizaciji autoprevozničkih preduzeća ali pod nerazumljivim naslovom "Drumovi puni para". U tekstu se objašnjavaju pripreme za prodaju "Laste" i "Niš ekspresa" ali i podseća na neslavnu sudbinu nekih ranijih privatizacija kao što je slučaj užičke "Rakete".\nKako stići do ministrovog uha\nIza altruističkog naslova Politike "Da se bolje čujemo" nalazi se opširan tekst koji objašnjava (opravdava) stvaranje privrednog saveta ministra za ekonomiju, pošto je "proteklih dana suočen sa pitanjima zašto je pozvao baš te a ne neke druge kompanije". Doduše, u moru uopštenih primera u slavu ovog poteza ministra, novinar piše i: "Kako neko reče, ne može cela privreda ići kod ministra i razgovarati sa njim o izmenama nekog zakona a još je opasnije da se zakoni menjaju i mere donose prema potrebama jedne firme na temelju bliskih odnosa vlasnika ili menadžera sa pojedinim ministrima, na šta Srbija nije imuna".\nJoš je čudnija biznis tema Presa koja zauzima glavno mesto na naslovnoj strani. "Porez na Mladića 200.000 evra" najavljuje list priču o tome kako će eventualni dobitnik nagrade od milion evra, "za informaciju o Mladiću", morati da plati 20% poreza. Uz brojne sagovornike iz Vlade, poreskih vlasti i "nauke" detaljno se raspravlja o ovom problemu i zaključuje: "Mora da se plati".\n"Protivudar" posle raspada Jugoslavije\nNovosti počinju objavljivanje feljtona, uz najavu na prvoj strani, na osnovu knjige generala Veljka Kadijevića, "Protivudar, kako se raspala Jugoslavija", nedavno objavljene na ruskom i predstavljene u Moskvi. Prikazujući početak oružanih sukoba 1991.godine, general, pored ostalog, piše: "Nemačka po treći put u ovom veku napada našu zemlju".\nJedino Danas na naslovnoj strani nastavlja da se bavi sukobima u islamskoj zajednici u Srbiji. Pod naslovom "Dijalogom rešiti problem izmedju Novog Pazara i Beograda" list donosi intervju sa Rifatom Fejzićem, reis-ul-ulemom Islamske zajednice Crne Gore.\nPolitika se bavi "Magijom srpskog viskija", objavljujući reportažu o "rakija – festu" održanom proteklog vikenda u Beogradu.\nGlas javnosti piše da je iz beogradske advokatske komore podneta "krivična prijava protiv Kandićeve?" povodom "uloge nekih nevladinih organizacija i njihovih pritisaka na pravosudje".\n"Lekari će zbog lošeg rada gubiti licencu", preti sa naslovne strane Blica, ministar zdravlja.\n"Otkazuju mi noge, ali idem dalje", poručuje iz Pravde Vuk Bojović, direktor beogradskog zoovrta koji štrajkuje gladju zbog namere gradski vlasti da presele vrt na drugu lokaciju.\n"Ko je britanski špijun koji je uhapsio Miloševiča", pitanje je u Kuriru na naslovnoj strani. List tvrdi da je reč o istom čoveku koji je "mešetario u istrazi Djindjićevog ubistva".\n<?xml:namespace prefix = st1 ns = "urn:schemas-microsoft-com:office:smarttags" /??> Novi vodja reprezentacije\nO novoj pobedi srpskog tenisera Politika piše pod naslovom "Djoković nadmoćno trijumfovao u Beču", Kurir obavljuje "Novak osvojio Beč", dok Glas javnosti grmi "Novak strašni".\n"Siniša Mihajlović menja Klementea" najavljuje Pres da će posle propasti u kvalifikacijama za evropsko prvemnstvo 2008. godine, fudbalsku reprezentaciju Srbije od španskog stručnjaka preuzeti slavni srpski fudbaler.\nBlic piše o Partizanovom igraču, "Tinejdžeru vrednom 10 miliona evra", za koga poznati engleski klub nudi navodno nudi toliki novac.\nPravda se jedino još bavi porno skandalom koji je prethodnih dana zauzimao naslovne strane tabloida. Pod naslovom "Porno idol" list objavljuje priču kako srednjoškolke počinju da imitiraju "glavnu glumicu", šaljući preko mobilnih telefona svoje pornografske video snimke "sa željom da što pre stignu u srpske medije".\nOd danas u Beogradu izlazi novi dnevni list Alo a već šesti dan pojavljuju se novine "Biznis". Zajedničko im je što su oba nastala kao izdanja već postojećih beogradskih redakcija listova Blic i Pres.\nDok Biznis (Presovo izdanje) izgleda kao mnogi slični evropski listovi specijalizovani za ekonomske teme, Alo (izdanje Blica) podseća na tabloid Telegraf koji je izlazio u Beogradu krajem prošlog veka a smatra se da je bio pravljen po uzoru na nemački Bild.\nAlo na naslovnoj strani kao glavnu temu donosi najavu sa fotografijama kako je "Tadićeva bivša žena postala monahinja". Pored toga najavljene su priče o otkazu voditeljki jedne tv emisije, ljubavnim avanturama jednog junaka "rialiti šoua", ispovesti devojke koja bila oteta dva dana, propasti srpske fudbalske reprezentacije i očekivanom jačanju dinara u odnosu na evro koji će, prema najavi lista, danas u menjačnicama vredeti manje od 77 dinara.\nGlavni naslov u Biznisu je najava intervjua sa Toplicom Spasojevićem pod naslovom "Srpska privreda u političkim stegama". Pored toga najavljene su i priče o vlasniku poznate španske marke "Zara", odlasku predsednika FK Crvena zvezda, velikim bankarskim kamatama za mala preduzeća, nemačkom lobiranju za izvoz srpskog šećera u EU, teškoćama da se srpska roba proda američkoj vojsci u bazi Bondstil na Kosmetu i ruskim investicijama u Crnoj Gori. Na naslovnoj strani su i brojni pokazatelji berzanskih kretanja.


START Dunavski fond za projekte – pomoć u prefinansiranju projekata – EU projekti\nSTART Dunavski fond za projekte je nova pilot inicijativa u okviru strategije Evropske unije za dunavski region. Namenjen je malim grantovima za razvoj i implementaciju projekata dunavskog regiona u formi „seed” novca – ranog prefinansiranja kako bi se u početku pokrili troškovi tekućeg projekta.\nCilj START-a je da pokrene razvoj projekata dunavskog regiona i da finansira transnacionalne projekte. START može da podrži individualne projekte u opsegu od 10.000 do 20.000 evra, kao i da kofinansira do 90% celog budžeta projekta. Dužina projekata može biti 6, 7 ili 8 meseci, a krajnji rok za paliciranje je 8. jul 2015. Ovo će značajno pomoći malim organizacijama da započnu svoje projekte novcem drugog donatora.\nCeo START fond možete proučiti putem ovog linka.\nTagsdanube, dunavska strategija, dunavski region, EU projekti, EU-projekti.rs - Portal o EU fondovima i projektima, evropska komisija, Evropska unija, evropski fondovi, Evropski projekti, fondovi, kofinansiranje, prefinansiranje, projekti, srbija, sufinansiranje


Gradonačelnik Beograda Zoran Radojičić učestvovaće 6. oktobra na prvom Forumu gradonačelnika, koji će se u organizaciji Kancelarije Ujedinjenih nacija za ekonomski razvoj (UNECE) održati u Ženevi.\nU Forumu učestvuju gradonačelnici 37 gradova iz celog sveta. Oni će govoriti o suočavanju sa izazovima razvoja gradova i odgovorima na krize modernog društva.\n– Gradovi su ključni partneri nacionalnih vlada u izradi i sprovođenju strategija za rešavanje najvažnijih pitanja unapređenja kvaliteta života stanovništva. Lokalne vlasti su najbliže građanima i od nas se očekuje da poznajemo „puls” grada – rekao je Radojičić.\nForum gradonačelnika okupiće gradske čelnike iz Evrope, Amerike i Azije, koji će govoriti o odgovorima gradova na pandemiju izvazvanu kovidom-19. Razmeniće i najbolje prakse u rešavanju izazova u borbi protiv klimatskih promena i prirodnih nepogoda, strategije i planove za jačanje lokalnih zajednica, ali i čitavog društva, te iskustva u suočavanju sa pomenutim izazovima i pronalaženju održivih modela razvoja u novonastalim okolnostima.\n– Imajući u vidu da se u celom svetu stanovništvo seli ka gradovima, tačnije da 75 odsto svetske populacije već živi u urbanim sredinama, potrebno je razvijati konkretne akcije i inovativna rešenja koja će doprineti efikasnim i brzim odgovorima na mnoge potrebe stanovnika gradova – kazao je gradonačelnik.\nNa Forumu će se razmatrati usvajanje uputstava za države članice UNECE kako bi se gradovi dalje razvijali organizovano i planski u pogledu pripremljenosti i odgovora lokalnih vlasti na vanredne situacije i uticaj katastrofa i klimatskih promena.\n– Priroda je nepredvidiva. Klimatskim promenama koje donose velike padavine i suše, pa i virusom korona, priroda nas upozorava da pravimo greške. Neophodno je da je čujemo i ujedinimo snage. U uvodnom izlaganju u Ženevi govoriću o iskustvu sa poplavama iz 2014. godine, kada je stradalo više od 40 opština u Srbiji, a Obrenovac pretpreo najveću štetu. Rešenja koja smo tada usvojili su primer dobre prakse, a jedan tragičan događaj može da pomogne u tome da svoje resurse usmerimo ka prevenciji – naglasio je gradonačelnik i dodao da će takođe govoriti i o aktuelnoj pandemiji i lokalnim rešenjima na globalne krize.\nGradonačelnik je zaključio da je cilj strateškog planiranja razvoja gradova jačanje njihove otpornosti i sigurnosti u pogledu stvaranja nove urbane stvarnosti, koja je kreirana prema potrebi svakog pojedinca.\nTags: evropski i svetski gradovi, forum, gradonačelnici, prof. dr Zoran Radojičić


Ivanić o nemoćnom Dodiku: "Nema nijedan rezultat u Predsjedništvu BiH"\nIvanić o nemoćnom Dodiku: “Nema nijedan rezultat u Predsjedništvu BiH”\n“Nema zastave Republike Srpske u Predsjedništvu BiH, a Dodik je to bombastično najavljivao. Nismo imali nijednu sjednicu putem videolinka, a i to je Dodik najavljivao. Nema ni zahtjeva da se ukine Uprava za indirektno oporezivanje (UIO) BiH ili Oružane snage BiH, iako je Dodik i to najavio, a ništa nije realizirao” – rekao je Ivanić.\n“Dodik u toj svojoj potpunoj političkoj impotenciji pokušava da traži odgovornost na nekom drugom mjestu, pa i tamo gdje ona ne postoji” – kazao je Ivanić.\nPotpredsjednik PDP-a Igor Crnadak rekao je, također, da su Dodik i SNSD za godinu rada u Sarajevu “uspjeli” samo da postave Nebojšu Radmanovića i Nikolu Špirića u fotelje u Parlamentu BiH, piše “Avaz“.\n“Dodik od 1. septembra, nakon moje izjave, nije više rekao da će ukinuti UIO, Oružane snage niti zabraniti rad SIPA-e i OSA-e u RS” – tvrdi Crnadak.\nSudar kamiona i dva automobila, ima povrijeđenih, saobraćaj...


DS traži ostavku Vučića - 04.04.2015, Sputnik Srbija\nDemokratska stranka zatražila je danas od premijera Aleksandra Vučića da podnese ostavku zbog, kako su naveli, njegovih skandaloznih izjava i neprihvatljivog... 04.04.2015, Sputnik Srbija\npolitika, vesti, srbija, aleksandar vučić, srpska napredna stranka, demokratska stranka\n20:57 04.04.2015 (Osveženo: 16:19 05.10.2015)\n© Flickr / DEMOKRATSKA STRANKA DS Foto servis DS / KONTRAFOTODemokratska stranka\n„Nakon što je unapred oslobodio odgovornosti dva ministra u svojoj Vladi, ponizio i žrtve i građane izjavama da je pročitao izjave i da u njima nema 'bog zna šta spektakularno', premijer je danas zamenio teze i potpuno zanemarujući delove iz oba izveštaja koji su ključni za utvrđivanje odgovornosti, po svom starom receptu optužio svakoga ko postavlja pitanja da jeftinim političkim poenima pokušava da udari na njega“, navodi se u saopštenju DS-a.\nU toj stranci su istakli da je pitanje odgovornosti osnov demokratije koju vlast ne razume.\n„Pitanje odgovornosti je osnov demokratije koji ni Vučić ni njegov režim ne razumeju i zato su svi drugi krivi, ali niko nije odgovoran“, ocenili su i DS-u.\nPremijer Srbije Aleksanadar Vučić izjavio je ranije danas na konferenciji za novinare u Vladi Srbije da pilot i posada helikoptera nisu krivi ni za šta i zatražio da se prestane sa 'hajkom i progonom junaka koji su samo hteli da spasu bebu“.\n„Nesreće se ne dešavaju i bez propusta i nečije odgovornosti. Zadovoljite se time što ste jurili ministre, pukovnike i generale, nemojte da krivite Omera Mehića. On kriv nije kao ni (brigadni general Predrag) Bandić, niti drugi“, poručio je Vučić novinarima.\nSNS: Pajtiću, idi na posao\nSrpska napredna stranka poručila je danas lideru Demokratske stranke Bojanu Pajtiću da uradi "bilo šta korisno" za građane Vojvodine, umesto što zahteva ostavku premijera Aleksandra Vučića.\n„Srpska napredna stranka poručuje Bojanu Pajtiću, šefu vojvođanskog režima, umesto što on nešto zahteva, sa svojih šest odsto, da bi mu pametnije bilo da ode nekada do svog radnog mesta, i uradi bilo šta korisno za građane Vojvodine, koji ga plaćaju“, navela je SNS u saopštenju.\nTa partija je ponovila da Pajtić treba da „već jednom vrati narodne pare koje je oteo“ i poručila da je on taj koji je ostavku odavno trebalo da podnese.\nSDS: Da li je Gašić dao nalog za poletanje helikoptera?\nSocijaldemokratska stranka pozvala je danas nadležne organe da utvrde ko je dao nalog za poletanje helikoptera Vojske Srbije u čijem je padu 13. marta stradalo sedam osoba.\nStranka na čijem je čelu bivši predsednik Srbije i bivši ministar odbrane Boris Tadić ocenila je da je „nedopustivo da se rezultati istrage o padu helikoptera svedu na to da je sva odgovornost na pilotu“.\n„Zahtevamo nastavak istrage i utvrđivanje odgovornosti celog lanca komandovanja koji je učestvovao u ovoj odluci. I nakon izveštaja i dalje je nejasno da li je ministar odbrane izdao nalog ili nije i to mora biti hitno utvrđeno. Ukoliko jeste, zahtevamo da snosi profesionalnu i političku odgovornost i da bude smenjen. Ukoliko nije, onda neka utvrdi ko jeste dao nalog i neka smeni one iz lanca komandovanja koji su odgovorni“, piše u saopštenju.\nKako je ocenila SDS, istraga je „jasno pokazala da su svi, od civila do vojnih lica, učinili ogromne propuste, što podrazumeva utvrđivanje odgovornosti po liniji komandovanja i izdavanja naređenja od ministara do vojnih lica“.\n„Ako su, kako izveštaj istrage kaže, oni koji su upravljali helikopterom bili pod dejstvom alkohola, njihova odgovornost je krivična. Ali onaj ko im je dao nalog za poletanje helikoptera u takvim rizičnim uslovima, mora da snosi političku i profesionalnu odgovornost i da bude smenjen“, navela je SDS.\nTa stranka je u saopštenju dodala da je „nedopustivo“ da istraga o padu helikoptera u blizini piste aerodroma u Beogradu „traje duže od istrage pada nemačkog aviona, koji je pao u nepristupačnom predelu Alpa“.\n„Nedopustivo je i da premijer pre rezultata istrage govori kako 'neće dati' određene ministre, jer iznošenjem takvog stava dovodi u pitanje čitav pravni poredak države. Svi bi trebalo da budu predmet istrage bez unapred određenih privilegija i na osnovu rezultata istrage bi trebalo da se određuje ko je odgovoran, a ne spram toga koga će premijer 'dati', a koga neće“, saopštila je SDS.


Na magistralnom putu M-17 Zenica-Nemila zbog sanacionih radova u tunelu Vranduk, saobraća se naizmjenično, jednom trakom, uz postavljenu svjetlosnu signalizaciju. Tokom dana, zbog pojačanog prometa vozila, može doći do dužih zadržavanja na ovoj dionici. Jednom trakom saobraća se i na magistralnom putu M-16 Banja Luka–Crna Rijeka u mjestu Dabrac, gdje su u toku radovi na sanaciji odrona. Danas počinju sanacioni radovi na magistralnom putu M-14.2 Bosanski Šamac-Domaljevac, zbog čega će vozila na mjestu izvođenja radova saobraćati usporeno, jednom trakom.\nNa magistralnom putu M-16.4 Novi Travnik-Bugojno zbog radova na rekonstrukciji mosta na ulazu u Bugojno, na snazi je zabrana saobraćaja za teretna vozila preko 7 tona ukupne mase. Alternativni pravac za ovu kategoriju vozila je preko Travnika i Donjeg Vakufa.Na graničnim prelazima ovoga jutra nema dužih zadržavanja.Iz sigurnosnih razloga obustavljen je saobraćaj za teretna vozila i autobuse na saobraćajnicama prema i od mosta graničnog prelaza Brčko-Gunja. Zbog radova u Hrvatskoj obustavljen je saobraćaj za sve kategorije vozila na graničnom prelazu Bosanski Novi-Dvor.S obzirom na dane vikenda koji su pred nama očekujemo pojačan promet vozila, kako na putevima u BiH tako i na graničnim prelazima.